Cara Tanam Kesum Di Balkoni tanpa Perlu Siram

Kurang enak rasanya bila laksa atau asam pedas tidak ditambah daun kesum. Tapi, almaklumlah, nak pakainya sikit sahaja tapi beli sampai segenggam. Bukan tak nak beli, tapi lebih kapa membazir sisa yang tak di pakai. Ada pula tu, susah nak dapat daun kesum di pasaran. Jadi, cara yang paling mudah adalah tanam sendiri.

Ini lah cara Cik Pooja tanam kesum dalam baldi di ruang balkoni. Kaedah ini mampu mengelak pebiakkan jentik-jentik, namun dalam masa yang sama medium tanaman sengtiasa lembap

BAHAN-BAHAN:
1 biji pasu
1 biji baldi sesuai saiz pasu
medium tanaman lembap
air
keratan kesum

CARA-CARA:
1. Sediakan keratan kesum yang betukl-betul matang dan ruasnya keras. Lebih baik kalau dah ada anak tunas atau sedikit berakar. tinggalkan 3-4 helai daun sahaja di bahagian pucuk. Sediakan keratan batang yang hendak disemai pada ukuran 3-4 inci panjang

2. Masukkan medium tanaman lebap dalam pasu dan rendamkan di dalam baldi berisi air

3. Sediakan lubang tanaman berkedalaman 2 inci. Boleh guna jari telunjuk untuk buat lubang tersebut. Ia berupaya megelak keratan kesum yang di cucuk atau ditanam dari patah

4. Tanam keratan batang kesum ke dalam lubang yang telah disediakan dan padatkan
P/S: Baca Bismillah dan niat dala hati supaya pokok yang ditanam hidup subur

5. Selesai tanam, letak pasu di kawasan separa teduhan. Apabila kelihatan mula stabil dan mengeluarkan pucuk, baru boleh dipindahkan ke tempat yang menerima cahaya penuh

Berkebun tepi rumah tak perlu ada tempat yang luas 2m x 0,5m dah boleh tanam banyak jenis sayuran, nak masak tinggal petik saja

Potong botol mineral kepada 2 bahagia dan tebuk lubang pada bahgian penutup dan leher botol (macam dalam gambar) menggunakan paku panas atau besi yang telah dipanaskan

Lubang pada penutup sebagai penyerap kelembapan atau air untuk melembapkan medium tanaman, manakala pada leher botol berfungsi sebagai sirkulasi oksigen untuk mengihindari akar dari cepat membusuk disamping menyingkirkan air yang berlebihan

Medium tanaman, guna tanah kpmpos dan baja NPK.

Boleh buka penutup botol kalau akar dah banyak

Pembajaan boleh dilakukan selepas tanaman mencecah usia 2 minggu. Sukatan 1 sendok makan baja larutkan dengan air 1,5 liter siram secukupnya seminggu sekali. Untuk tanaman yang akarnya telah melepasi botol atau dah mencecah permukaan air, baja boleh dilarutkan di dalam air dengan nisbah 1/4 sudu makan baja bagi setiap botol

Untuk tuai kangkung, hanya perlu potong bahgian atas sahaja, tinggalkan cabang atau daun paling bawah. Dalam tempoh 2 minggu dah boleh tuai baru

Untuk tuai 3T sayur sawi, salat, bak choi, bayam dan sebagainya, hanya perlu peting daun matang dan tinggalkan daun muda. Dalam tempoh seminggu dah boleh tuai lagi.

Segara lakukan langkah pencegahan jika tanaman yang diusahakan mula diserang penyakit atau serangga. Jika dibiarkan, bukan sahaja memudaratkan tanaman yang terkesan malah tenaman lain juga menerima nasib yang sama. Tak perlu bertanggoh jika tida semburan pencegah perosak di rumah. Boleh tiru cara En. Azuan Abdullah ni.

1. Thrip
2. Afid
3. Lalat putih
4. Hamama

Semua perosak ini akan hisap cecair pada pucuk/daun cili dan ini menyebabkan pokok cili kita jadi kerinting. Jika tidak dikawal, ia boleh menyebabkan pokok cili dijangkiti penyakit virus. Ini yang paling seram.
Bila pokok kena virus, tak akan ada pucuk baru yang tumbuh.
Bila tak ada pucuk baru tumbuh, bunga pun tak ada.
Bila bunga tak ada, macam mana buah nak ada kan.
Bila buah tak ada, kita pun jadi stress.
Bila kita stress, ngan pokok-pokok kita cabut. Wuaaa..

Jangan panik dan risau ya sahabat.
Sebenarnya, kita boleh cegah pokok cili daripada jadi kerinting. Caranya guna racun organik buatan sendiri. Kami panggil “Instant Control”.
Kiranya instant control ni la senjata utama saya untuk mencegah pokok cili dirumah daripada jadi kerinting.

Semua perosak tersebut sangat takut dengan cecair oren ni. Pecah perut dan kekeringan la tubuh mereka bila kena cecair ni.
Ianya sangat bagus dan berkesan. Ramai sahabat yang nak beli, tapi saya tak jual. Sebabnya sahabat boleh buat sendiri je.
Caranya sangat mudah. Guna bahan-bahan yang ada didapur rumah kita je.

Bahan-bahan tersebut adalah

1. Bawang putih : 1 kg @ 1 bahagian
2. Cili api : 1 kg @ 1 bahagian
3. Sabun buku cap buruh/kapak : 1 ketul @ 100 gram.
4. Air : 10 liter @ 10 bahagian.
Cara-caranya, klik gambar okey!

Untuk cara penggunaan semburan pembasmi serangga dari sabun cap buruh ni

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).


Teknik Siram Pokok Salah Punca Pokok Mati Dan Tidak Subur

Teknik penyiraman yang betul

Siraman pada awal pagi dapat memberi keperluan air yang cukup untuk tumbuhan yang akan digunakan dalam proses fotosintesis. Selain itu juga ia berupaya membantu mengurangkan kadar hidrasi kerana akar pokok telah menyerap keperluan air.

2. Siram terus ke permukaan tanah

Ramai antara peminat taman akan melakukan penyiraman secara terus ke atas daun walhal yang memerlukan air adalah akarnya. Tumbuhan yang mempunyai daun berbulu akan mudah melecur jika penyiraman dilakukan terus pada permukaannya seperti Begonia spp. Apabila air bertakung pada permukaan daun, ia akan menggalakkan pertumbuhan bakteria, kulat dan mildew pada kawasan yang bertakung air. Jangan berharap sepenuhnya pada air hujan

Walaupun hujan turun dan telah membasahi tumbuhan, lakukan pemeriksaan untuk memastikan keseluruhan tanah atau medium di dalam pasu lembap. Kadang kala, hujan yang mencurah tidak dapat menembusi permukaan tanah terutamanya untuk tumbuhan yang mempunyai silara yang padat.

3. Jangan biarkan tanah kering sepenuhnya

Ada kalanya tanah yang tidak kerap digembur akan mula mengeras hingga menyebabkan air tidak dapat menyerap. Hal ini akan berlaku sekiranya tanah di dalam pasu di biarkan kering sepenuhnya dalam tempoh yang lama. Melakukan penyiraman segera dapat menghalang perkara tersebut dari terus berlaku.

4. Guna sungkupan untuk mengekalkan kelembapan

Untuk mengekalkan kelembapan pada tanah, gunakan sungkupan seperti hampas kayu, sabut kelapa dan bahan lain yang bersesuaian. Di samping itu juga, ia membantu mengurangkan kadar pertumbuhan rumpai. Malah permukaan pasu yang ditutupi sungkupan juga kelihatan lebih kemas dan menarik.

Tip penyiraman untuk tumbuhan berpasu apabila anda pergi bercuti

Tidak dinafikan, harga jualan Smart TV yang ada di pasaran tidak murah malah mahal sehingga ada yang terpaksa berbelanja ribuan ringgit bagi untuk memiliki sebuah Smart TV di rumah.

Maka oleh itu, tidak hairan lah jika ada segelintir yang masih lagi menggunakan jenis TV yang biasa tanpa dengan teknologi terkini di rumah.

Namun begitu, TV jenis lama ini masih berada dalam keadaan elok dan berfungsi dengan baik cuma ianya tidak mempunyai teknologi yang terkini.

Jadi, apa kata sebagai penyelamat kepada TV lama yang ada di rumah anda supaya ia masih lagi boleh diguna pakai dengan teknologi yang terkini anda pasangkan alat Mi TV Stick ini pada TV anda.

Dengan menggunakan barangan elektronik ini, TV lama anda akan dilengkapi dengan fungsi dan teknologi yang terkini sama seperti Smart TV.

Kelebihan alat Mi TV Stick ini, ia membolehkan TV lama anda dilengkapi dengan fungsi teknologi seperti aplikasi Netflix, YouTube, paparan resolusi HD penuh (1080) dan banyak lagi. Menarik bukan?

Malah, harga jualan barangan elektronik ini di pasaran tidak begitu mahal dan sangat berpatutan. Anda boleh memilikinya dengan harga serendah RM155 sahaja. Jadi ianya satu pembelian yang sangat-sangat berbaloi untuk anda!

Sumber: Facebook Pemburu Tiket Murah

Sesuai dengan namanya, breakfast nook (atau juga dipanggil kitchen banquette) terletak di ruang makan dan sesuai untuk ahli keluarga menikmati sarapan pagi yang nyaman di hujung minggu.

Nook dapat memberi kelebihan penjimatan ruang selain menjadikan kediaman kelihatan lebih menarik dengan nilai estetika yang tinggi bergantung pada rekabentuk yang pemilik inginkan.

Aksesori bantal atau kusyen sudah menjadi satu kewajiban yang perlu ada untuk menjadikan nook lebih selesa dan nyaman.

Lihat bagaimana pasangan ini merealisasikan impian dengan membina sendiri breakfast nook untuk keluarga mereka. Sudah tentu lebih jimat dan puas hati!

Akhirnya, projek suami isteri telah berjaya siap…puas hati dan berbaloi setelah 5 hari bekerja.

KOS YANG TERLIBAT
Kayu – RM700
Deco – RM900 (SSF)

PROSES PEMBINAAN

Hari Pertama – Binaan asas

Hari Kedua & Ketiga – kerja kemasan dan design

Hari Keempat & Kelima – mengecat dan deco..kami mencabar kemampuan diri dan menggunakan YouTube sebagai rujukan...zero knowledge dan kemahiran tapi mungkin sebab minat.

Bukan senang nak melatih kucing untuk tidak sesuka hati membuang najis mereka di dalam mahupun di luar rumah. Memang perlukan masa dan pemerhatian yang khusus.
Selain kotor dan baunya yang memerangkap ke seluruh pelosok kediaman, keberadaan najis kucing juga bakal menambah kerja pembersihan rumah. Pasti anda geram dan lelah nak cuci tempat yang sama berkali-kali. Nak marah kucing tu, bukannya mereka faham atau kisah..

Mari semak perkongsian ini ;

Kencing/tahi kucing bersepah2 kat car porch..

Pernah tak jadi begini? Yang letak air merah dalam botol dah tak jalan..kucing sekarang dah sekolah..

Ok saya nak share ape yang saya buat supaya kucing2 ni tak berak/kencing kat car porch..

P/s : resepi buat sendiri je fikir logik akal.. resepi dalam setiap pic ye..jangan risau simple nau2..

BAHAN-BAHAN YANG DIPERLUKAN :

1. 7-10 titis cuka makan (pada firasat sis, bau nya masam so busuk so kucing tak berkenan nak kencing/berak pada tempat yang disembur tu)

2. 1/4 penutup pelembut kain (tak kisah laa brand apa sbb nak bg wangi sikit je, sebab kalau letak cuka je nanti bau busuk, kalau letak pelembut kain ni wangi la sikit baunya..)

3. Air paip (agak2 laa sampai penuh bekas spray)

Bekas spray begini boleh beli di kedai eco.


Nak Tahu Konsep Dekor Yang Sesuai Dengan Personaliti Anda. Kaji Ini

Memilih konsep kediaman bukanlah berdasarkan kepada minat semata-mata. Tetapi, ia perlu bersesuaian dengan perwatakkan dan keperluan harian anda. Contoh kata, anda minat rumah berwarna putih. Tapi pada hakikatnya, anda seorang yang pemalas atau mempunyai keluarga yang besar. Adakah deko berwarna putih tu sesuai dengan situasi dan personaliti anda?

Jadi dalam memilih dekor yang bersesuaian dengan diri anda, kaji dulu personaliti anda. Bila dah tahu, baru tengok apakah konsep dekor bersesuain dengan diri anda dari senarai yang telah disediakan

Pembersih atau OCD

Untuk mereka yang OCD atau sangat pembersih, deko berwarna putih tadi memang sesuai. Tapi kalau anda jenis OCD yang mempunyai kekangan masa untuk mengemas rumah, sebaiknya pilih konsep kedimana minimalis.

Konsep minimalis tidak memerlukan perabot dan perincian yang banyak. Disamping itu, ia lebih mudah tersusun dan akan membuatkan minda anda lebih tenang. Ruang rumah yang kosong dan lapang akan memudahkan anda untuk kekal fokus kepada hal-hal yang lebih penting.

Kerjaya seorang fashionista, instagrammer atau ikon media sosial

Kebiasaanya, orang yang banyak mendedahkan diri terhadap umum ni mudah mendapat perhatian dan sentiasa diikuti. Oleh itu, mereka harus kelihatan “up to date” sama ada dari segi fesyen ataupun lifestyle. Disamping itu, anda yang mempunyai kerjaya yang cemerlang dalam bidang ini harus berfikiran terbuka dan seorang yang suka mencuba.

Oleh itu, konsep yang amat bersesuaian dengan anda yang mempunyai personaliti ini adalah kediaman yang berkonsepkan kontemporari kerana sentuhan deko ini sentiasa akan nampak segar dan terkini.

Walaupun stail kontemporari akan sentiasa berubah mengikut masa dan trend pada ketika itu, ada elemenpemilihan perabot bertamakan Scandinavian contohnya masih boleh dikekalkan dalam tema kontemporari. Penggunaan hasil karya dan poster juga amat sesuai dengan tema ini.

Golongan muda yang cemerlang dan profesional

Anda seorang yang amat suka dengan gaya hidup urban dan mewah. Kehidupan harian anda sangat tersusun dan kebiasaan akan dihabiskan dengan kerja dari 9 hingga 5 petang. usai kerja, masa untuk ke gim dan selepas tu bersantai di kedai-kedai atau restoran mewah dan terkemuka adalah cara hidup anda.

Jelas ini menunjukkan, gaya dan konsep kediaman moden amat sesuai untuk anda yang jenis metropolitan ini. Kebiasaanya untuk konsep kediaman ini, pemilihan unit studio, SOHO atau SOVO amat bertepatan dengan anda.

Pemilihan perabot eksklusif dengan gabungan warna yang kontra amat bersesuaian dengan konsep kediaman moden. yang penting hasilnya harus kelihatan seperti hotel

Penggunaan perabot yang licin dan tanpa tekstur, ia akan membuatkan rumah anda tampak lebih elegan. Anda boleh menggunakan kombinasi perabot, langsir, dinding dan lantai untuk mendapat efek ‘monochrome’.

Anda seorang jurugambar, designer atau berjiwa hipster

Kebiasaanya, anda yang memegang personaliti ini merupakan seorang yang kreatif dan inovatif. Hanya mereka yang mempunyai sisi kreatif sahaja boleh menghargai tema dekorasi yang nampak seperti bangunan tak siap ini atau lebih mudah dikenali sebagai konsep industri.

Di Malaysia, tema atau konsep ini amat digilai oleh golongan muda. Kebanyakkan pejabat dan kafe menggunakan konsep dekor ini sebagai tarikkan. Material yang selalu dipilih untuk konsep industri adalah seperti tekstur batu bata, konkrit dan kayu.

Untuk mendapatkan stail ini, kombinasi penggunaan batu bata sebagai hiasan dinding, permukaan konkrit dan guna pakai kayu lama adalah amat penting. Penggunaan besi dan kerja pendawaian elektrik terbuka juga menjadi salah satu elemen menarik dalam hiasan dalaman stail industrial ini.

Anda sangat “easy going”

Umum tahu anda seorang yang ringkas, tenang dan amat mudah didekati. Melalui personaliti ini, konsep kediaman yang bersesuaian dengan adalah nordic atau scandinavian.

Walaupun pemilihan perabot untuk konsep kediaman ini ringkas dan hampir sama dengan minimalis, ia mementingkan perincian lain seperti pasu, ornamen bingkai gambar, lampu, bakul dan sebagainya. Namun kebiasaannya pemilihan perabot kayu dengan rona-rona pastel adalah bersesuaian.

Konsep kediaman nordic atau scandinavian lebih menonjolkan material kayu. Bukan sahaja pada perabotnya, malah kemasan lantai dan dinding.

Kedesaan Inggeris, yang sebenarnya sangat menitikkan keselesaan. Sederhana tetapi masih ada elemen gahnya. SUasana kedesaan tidaklah semestinya penuh dengan bunga-bungaan. Tetapi mesti ada barang sejambak dua sebagai penyeri suasana. Tetapi elemen seperti anyaman, perabot yang ringkas dan sederhana, gambar-gambar lama mahu pun lukisan pemandangan landskap desa Inggeris pastinya membantu.

Jika membuat tema suai padan, elakkan memilih gaya yang sangat bertentangan dengan tema kedesaan Inggeris. Sofa moden, nusantara, oriental semua tidak sesuai dengan tema ini. Anda boleh mencari sofa Inggeris atau kontemporari dengan elemen kaki kayu sebagai teras. Manakala bunga biarlah nampak semula jadi dan tidak terlalu sesak

Elemen vintage juga sesuai disuai padan tetapi jika boleh jangan terlalu banyak. Begtu juga dengan pop art kerana kita perlu faham, bila menyebut desa, banyak barangan lama diabadikan di kediaman tanda nilai sentimental. Warna pastel dan semula jadi sudah cukup untuk memberi suasana ruang nampak santai dan selesa. Apa yang paling penting ruang tidak terlalu sesak dan memberi rasa senang bila berada di dalamnya. Simple-simple je di IMPIANA.

Langsir. Siapa je yang tak pasang langsir di rumah kan. Langsir ini mampu berfungsi pelbagai perkara dalam rumah seperti halang cahaya matahari yang berlebihan masuk, habuk debu, melindungi privasi dan banyak lagi. Tapi, nak pasang langsir mesti kene ada rail dia kan? Rail dia pun penting tau. Rail ini lah memudahkan kita menutup dan membuka langsir. Dan, ada banyak jenis rail langsir ada di dunia ini. Mari saya tunjukkan.

Jadi anda sudahpun lihat rupa-rupa yang berbeza rail langsir.

Pemasangan langsir rumah sudah menjadi perkara biasa. Tanpa penggunaan rail langsir, pemasangan langsir mungkin separa atau tidak betul. Rail langsir boleh diletakkan di dapur, ruang tamu, atau bilik tidur. Langsir sering dipasang untuk memastikan perabot rumah anda tidak pudar akibat pendedahan cahaya matahari yang berlebihan, serta untuk mengelakkan habuk dan untuk menyediakan pengasingan.

Rail tirai sering dibahagikan kepada dua jenis: rel tirai untuk dinding dan rail tirai untuk siling. Akibatnya, sebelum membeli produk sedemikian, pastikan anda memahami jenis rail langsir yang anda perlukan supaya anda tidak membayar lebih. Rail langsir yang ditawarkan di pasaran termasuk rail aluminium, rail bertali, rod kayu keras, rail lengkung, dan lain-lain.

Pemilihan konsep atau tema buat sesebuah kediaman bukanlah satu hal yang mudah. Selain perlu seiring dengan keluasan dan bajet, konsep kediaman juga perlu menggambarkan keperibadian dan keperluan pemiliknya. Seperti Encik Norman Mahmun dari Kuantan yang memiliki rumah dua tingkat ini memilih konsep Moden Glam sebagai penyeri kediamannya. Sebelum memulakan proses menghias, beliau telah terlebih dulu mencari inspirasi dan idea melalui youtube, media sosial dan majalah-majalah dekor. Rumah ini telah didiami selama satu tahun dan mempunyai 3 bilik serta dua bilik air. Dengan keluasan 1400 kaki persegi, Encik Norman dengan telitinya telah memilih warna cat utama dan sekunder sebelum memilih warna perhiasan yang bersesuaian. Tuan rumah juga telah memilih ruang tamu sebagai ruang kegemarannya. Di ruang tersebut juga diletakkan perabot pilihan beliau iaitu sofa 3 tempat duduk dibuat dari kayu jati yang diukir dengan halus.

Dengan bajet keseluruhan lebih kurang RM55k untuk mengubah suai, Encik Norman akan memastikan konsep moden glam mempunyai kesinambungan dari satu ruang ke ruang yang lain. Jalinan warna antara dinding dan  perhiasan deko yang dipilih juga harus berharmoni, menjadikan kediaman lebih elegan dan classy. Selain itu, pemilik juga berpesan sekiranya ingin membeli perabot untuk kediaman, tidak perlu untuk membeli semua sekaligus. Sekiranya tidak yakin dengan pilihan yang ada, ambil masa dan fikir betul-betul untuk menentukan sama ada perabot yang ingin dibeli sesuai atau tidak dengan konsep yang telah dipilih. Dari segi pencahayaan pula, biasan dan pencahayaan semulajadi telah menjadi teras dalam hiasan rumah dengan perabot gelap ini. Kerana bijak merancang, tuan rumah dapat memanfaatkan cahaya matahari dengan baik, digabung bersama usaha dan ilham darinya.

Berikut merupakan paparan suasana moden glam hasil cetusan idea tuan rumah yang sudi dikongsi bersama IMPIANA. Semoga menjadi inspirasi buat pembaca, dan selamat mencuba!


HIASAN RINGKAS SCANDINAVIA CETUS KETENANGAN

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Nama Pemilik: Fatin Fatina Nazlan

Jenis Kediaman: Apartment

Keluasan: 960 kaki persegi

Konsep: Scandinavia

Spesifikasi: Sebuah ruang tamu, tiga bilik tidur, 3 bilik air, sebuah dapur basah dan kering, balkoni.

Jom kita lihat sentuhan magis pemilik ini untuk rumah miliknya, mungkin dapat beri anda ilham

Ringkas itu tidak semestinya membosankan. Bicara dekorasi polos juga mampu untuk menyempurnakan ambien sesebuah ruang jika kena dengan sentuhannya.

Bilik laundry merupakan satu ruang yang semakin popular di kalangan pemilik rumah. Sebuah rumah yang ideal sudah tentu memiliki bilik khas untuk kerja mencuci dan melipat baju. Jika anda tertanya-tanya manakah bahagian yang paling sesuai untuk kita letakkan bilik laundry ini, perkara pertama yang perlu anda titik beratkan adalah kemudahan. Mudah atau tidak untuk bawa pakaian kotor ke bilik laundry? Serta mudah atau tidak untuk membawa pakaian bersih yang telah dilipat masuk ke almari di dalam bilik? Ada juga yang meletakkan ruangan ini berdekatan dengan dapur atau bilik air mengikut kesesuaian. Selain itu, point lain yang perlu kita ambil kisah ialah bunyi mesin basuh yang bising. Perkara ini nampak remeh tapi bila keadaan rumah tidak tenang, kita nak buat kerja pun tak boleh fokus. Bagi megelakkan bunyi yang terlalu kuat, boleh lapikkan mesin basuh anda dengan alas anti-vibrasi. Perlu juga kita ingat, kadangkala bilik ini boleh ‘banjir’ tanpa disengajakan. Oleh itu kita perlu lebih peka dan berhati-hati ya. Mari kita lihat 10 idea menarik untuk bilik laundry anda.

2. Laundry room bertemakan scandinavian moden serba putih dengan kemasan kayu sebagai counter top ini nampak segar dengan simbahan pencahayaan semulajadi iaitu cahaya matahari.

3. Warna mint green yang dipadankan dengan jubin bercorak geometri nampak lembut dan kemas. Kabinet built-in pula dibina untuk memastikan setiap inci ruang dapat digunakan.

4. Lantai gelap tampak menonjol apabila dipadankan dengan all white interior. Kabinet ceiling to floor di pasang untuk memberi lebih ruang penstoran agar anda dapat meletakkan pelbagai barangan yang berkaitan. Lebih nampak kemas dan tersusun.

5. Tingkap dua daun sebagai focal point ruang memberikan ilusi bilik yang luas. Warna kelabu kabinet sangat cantik digandingkan dengan warna hijau jubin backsplash. Membina laundry room sebenarnya tidak memerlukan ruang yang luas, ia boleh juga kelihatan seperti ruang rahsia yang disembunyikan.

6. Ruang kecil tidak menjadi penghalang untuk anda menyusun atur bilik cucian agar nampak kemas. Gunakan setiap penjuru yang ada dengan bijak agar dapat bergerak dengan selesa ketika melakukan kerja di bilik laundry.

7. Baju, tuala dan bahan cucian tersusun rapi di atas rak yang dipasang cermat. Jubin dinding dipasang agar ruang nampak menarik selain mudah untuk dibersihkan.

8. Rak dinding diisikan dengan bakul untuk baju yang telah dilipat atau barang keperluan di bilik cucian. Penyangkut juga boleh dipasang pada dinding untuk alatan seperti penyapu, penyodok dan berus.

9. Kombinasi warna biru, soft pink dan marble amat sesuai untuk jiwa yang lebih muda. Terdapat juga artwork yang digantung pada dinding untuk menaikkan mood ruang.

10.  Layout yang memanjang mungkin membuatkan bilik nampak sempit tetapi dengan penggunaan warna putih dan siling gelap, ruang dapat ditransform menjadi lebih selesa dan tersusun.

Jika dahulu kediaman mewah bagai tidak sah jika tidak dilengkapkan dengan lampu dinding. Maklumlah, rekaan lampu dinding juga begitu mewah dan elegan. Memancing pandangan sesiapa yang melihat. Ia juga bolehlah kita andaikan sebagai pelengkap hiasan dinding. Ada yang berbentuk bunga, kristal berjurai dan pelbagai lagi. Tidak cukup chandalier,lampu dinding pula memberi nilai tambah pada serinya ruang. Umpama cahaya melekat di dinding.

Lampu dinding selalunya sesuai jika digandingkan sepadang pada sebuah dinding. Ia memberi simbahan cahaya yang mencukupi untuk sekitar dinding tersebut, biar pun tidaklah terlalu terang. Cukup untuk memberi suasana santai dan dramatik pada satu-satu masa. Ada juga yang menjadikan lampu untuk tidur terutama kepada mereka yang tidak biasa tidur di dalam gelap. Pun begitu , jelas ia sememangnya memberi satu impak yang elegan selain daripada lampu meja.

Kata orang, lampu seumpama ini bagaikan barang kemas. Chandalier dan lampu dinding perlulah sedondon. Jika tidak sedondon pun biarlah rekaannya nyaris sama. Jika dua lampu utama ini berlainan konsep dalam sebuah ruang, payah juga untuk kita selaraskan konsep kediaman itu sendiri. Cuma kini lampu dinding sudah banyak mengalami perubahan. Rekaannya sudah menjadi elemen kedua selain daripada kesan pencahayaan yang ‘disampaikan’ pada ruang.

Rekaan lampu dinding banyak berubah dari bentuk geometri malah ada yang bagaikan bersatu dengan ruang dan ada juga yang berkonsepkan industrial. Pereka pencahayaan mahukan kesan cahaya itu lebih daripada rekaannya . Ruang juga akan lebih sofistikated dan unik. Jika dahulu ia memerlukan sepasang, kini lampu dinding boleh dipasangkan cukup hanya sebuah. Menarik bukan! Malah sudah boleh dijadikan feature wall atau aksesori dinding utama. Simple-simple je di IMPIANA.

Tema moden klasik amat sesuai untuk ditatarias dengan kediaman yang mempunyai struktur kayu. Walaupun ianya lama, itu tidak bermaksud tidak sesuai, tetapi untuk konsep deko kita boleh menambah sedikit suntikan elemen moden hiasan dalaman.

“Saya sangat menyukai konsep hiasan yang ringkas, menarik serta menjimatkan ruang, tetapi masa yang sama kami mengekalkan senibina asal berasaskan kayu serta binaan tradisional Negeri Terengganu”, ujar pemilik kediaman Pn Eliey Zakaria.

Kediaman yang berkeluasan 1250 Sqft terletak di Kampung Pulau Rusa, Kuala Terengganu ini adalah rumah pusaka yang dibina oleh Allahyarham bapa mertua pemilik yang juga merupakan penjawat awam yang bertugas di Kementerian Kesihatan Malaysia.

“Jumlah kos dekorasi kediaman ini adalah sebanyak RM12K. IA melibatkan pembelian barangan serta aksesori daripada kedai perabot dan hiasan terkenal serta ada juga yang diimport daripada Bandung, Indonesia. Keseluruhan dekorasi mengambil masa selama dua bulan untuk disiapkan”, jelas ibu kepada 4 orang anak ini.

Selain itu, beliau turut menyatakan bahawa segala hasil deko ini merupakan cetusan idea yang diilhamkan bersama pasangan ini. Walaupun mempunyai 4 orang cahaya mata yang masih kecil, mereka akan sentiasa memastikan anak-anaknya untuk sentiasa menyimpan kembali set permainan masing-masing dan tidak membiarkan ianya bersepah.  Malahan menjadi rutin pasangan ini setiap 2 minggu sekalinuntuk melakukan tugas mengemas secara mejor.

Berikut adalah antara paparan gambar cetusan idea Pn Eliey Zakaria untuk tatapan pembaca Majalah IMPIANA agar ianya bermanfaat kepada anda semua, Selamat Mendeko!!

Luaran

Dalaman


DIY Rak Baju Dari Bakul RM 2.10 Ni Memang Berbaloi

Barang kedai Eco, Mr. DIY dan kedai-kedai barang bajet ni memang berbaloi. Kalau bijak diolah barang yang murah boleh tampil mewah.
Seperti yang dilakukan oleh puan Juriah Sidek
Janji kemas, Murah tak semstinya tak berguna. Mahal tak semestinya sempurna.-Juria Sidek

Bahan-bahan:
20 biji bakul bersaiz besar
2 biji bersaiz kecil
1 peket cable tie
pisau/gunting

Cara-cara:
1. Potong kanan dan kiri bakul membentuk tingkap. Ruang ini yang akan menjadi bahagian hadapan rak baju
2. Cantumkan 2 bakul dan ikat dengan cable tie seperti dalam gambar
3. Potong lebihan cable tie yang terdapat pada bakul yang telah dicantumkan. dan lakukan kepada semua bakul
4. Selesai, ikat secara bertindih pula bakul tersebut membentuk rak. SIAP!

Dapur gas antara peralatan di dapur yang wajib dijaga dengan baik untuk memastikan ia dapat digunakan dalam tempoh yang lama. Bukan sekadar tungkunya perlu dijaga, permukaan struktur dapur gas pun penting. Ia bagi memastikan makanan yang disedikan sentiasa dalam keadaan bersih.

Menjadi rutin selesai memasak, dapur perlu dilap. Paling tidak dengan air sabun bagi menanggalkan kesan-kesan minyak yang melekat. Jika dibiarkan tanpa dibersihkan selesai masak, kemungkinan permukaan dapur gas cepat berkarat dan rosak.

Tapi, dalam sebulan sekali pembersihan Dapur gas secara total pun perlu dilakukan bagi menanggalkan kotoran-kotoran degil terutamanya pada bahagian berhampiran dengan tungku. Bahagian ini, jika dilakukan cucian harian pun masih sukar untuk menanggalkan kotoran kesan masakkan yang tela hmengering. Tak perlu sentalan mahupun bahan-bahan pencuci yang mahal. Hanya cuka dan baking soda sahaja.

1. Tanggalkan bahagian pelapik tungku dapur gas
2. Bersihkan kotoran yang mudah ditanggalkan terlebih dahulu dengan kain pada permukaan dapur gas
3. Semburkan cuka pada keseluruhan permukaan dapur gas dan letkkan tisu. lakukan beberapa lapisan dan setiap lapisan disembur lagi dengan cuka. biarkan 1 jam
4. Tanggalkan semua lapisan tisu yang yang menutupi dapur gas dan lap sampai kering
5. Taburkan baking soda pada keseluruhan permukaan dapur gas
6. Semburkan cuka lagi dan gosok dengan span atau berus lembut seperti berus gigi sehingga segala kotoran tertanggal
7. Lapkan dengan kain bersih sehingga betul-betul kering dan pasangkan semula alas tungku

Dah bertahun-tahun guna ketuhar gelombang mikro atau microwave dirumah tapi tak pernah sekali pun terfikir nak cuci. Kadangkala, sampai ada kesan hitam pada bahagian dlam akibat daripada sisa makanan yang tertinggal.

Dan bagi sesetengah pengguna pula, mungkin tidak pasti bagaimana cara nak bersihkan microwave dengan mudah. Jadi kali ini IMPIANA kongsikan dengan anda trik dari seorang pengguna Facebook yang mencuci microwave miliknya hanya dngan menggunakan lemon. Jom kita cuba!

Keadaan sebelum.

Tips Bersihkan dan Wangikan Microwave

1⃣ Ambil mangkuk dan letakkan air separuh sahaja

2⃣ Perah dan letakkan hirisan lemon dalam air tersebut

3⃣ Masukkan dalam microwave.

4⃣ On kan selama 5 minit.

5⃣ Tunggu 2 minit sebelum buka microwave (untuk pastikan wap air tersebut tak keluar dari microwave)

6⃣ Lap microwave dengan kain bersih. Senang betul tak yah nak sental kerak-kerak dan sisa minyak tu. Bau pun harum semerbak lemon gitu.

Siap!

Senang dan cepat kan?

Nota kaki.

Nak guna soda bicarbonate pun boleh juga.
Belajar sesuatu?

Salinda Sopian
Jom cuci microwave

Di musim PKP ini ramai yang banyak masa untuk cantikkan rumah. Begitu juga dengan Mohd Haffez Hanip (panggilan Afiy Hanip) dan isteri Ungku Nurshahfarina Ungku Abdul Rafar ini telah menghasilkan sebuah ‘accent wall‘ atau dinding tumpu untuk kediaman mereka. Pasangan yang dikurniakan dua orang cahaya mata ini dapat menghasilkan accent wall yang cukup mengujakan ramai peminat dekor diluar sana. Jom kita dengan kisah sebalik DIY dinding tumpu ini.

“Tercetusnya idea untuk projek DIY accent wall ini adalah untuk buat suasana rumah nampak lebih cantik dan minimalis. Selain itu saya sendiri ingin mencuba benda baru and jadikan inspirasi kepada orang ramai di mana konsepnya adalah hiasan ala bangsawan dengan bajet ekonomi. Idea dan permintaan ini juga tercetus drpd isteri sendiri juga, Ungku Nurshahfarinah, kata Afiy.

Tambahnya lagi, trend wainscotting juga ada di dalam radar idea saya untuk buat hiasan dinding tetapi saya cuba mencari sesuatu yang lain dari yang lain. Saya juga ada membuat rujukan dan akhirnya dapat inspirasi accent wall ni daripada laman facebook Tukang Apa Hari Ini dan rujukan idea accent wall dari google.

Keseluruhan projek dibuat secara DIY ( Do it yourself ) dimana semua barang dan peralatan dibeli sendiri dari. Seperti peralatan kayu saya ada beli sendiri di kilang kayu sebab boleh pilih kayu yang lebih cantik dan berpuas hati dengan jenis kayu yang dipilih. Kos barangan yang dibeli dalam RM 210 sahaja. Kalau Pereka hiasan dalaman pasti kos berlipat kali ganda dan tersasar dari konsep hiasan mampu milik.

Peralatan asas yang perlu ada :-

1. Kayu yang siap diketam dan dipotong. Saiz panjang 8 kaki tebal 10mm (depends pada keperluan masing2)

2. Gam kayu

3. Muskin tape

4. Pita pengukur

5. Pensel penanda

6. Tangga

7. Cat Kansai Paint Deer Skin

8. Gergaji mata halus

Afiy hanya ambil masa dalam seminggu untuk proses mengukur, memotong dan melekatkan kayu pada dinding untuk struktur accent wall. Kemudian proses mengecat dalam 3-4 jam

Saya harap hasil Accent Wall DIY ini dapat memberikan inspirasi kepada orang ramai untuk berkarya menghias kediaman masing. Aktiviti ini juga boleh jadi aktiviti sihat keluarga di musim PKP dimana masa terluang di rumah lebih banyak.


Tanah Busut Anai-anai Mampu Menyuburkan Tanah?

Umum tahu anai-anai adalah sejenis serangga yang memang tidak di gemari dan di geruni kerana ia bukan sekadar memakan struktur binaan kayu malah mampu mengancam tanaman. Tapi tak sangka pula, pekebun-pekebun di Thailand ada yang menggunakan tanah atau busut anai-anai untuk tujuan pertanian.

Apa yang ada dalam tanah busut anai-anai ni? tanah dari busut anai-anai mengandungi humus yang tinggi. Sebab itu, banyak cendawan suka tumbuh di kawasan busut. Jadi secara tidak langsung ia mampu meningkatkan keperluan bakteria baik dan menyuburkan tanah. Tapi anda hanya boelh guna busut anai-anai yang telah ditinggalkan. Kalau yang masih berpenghuni digunakan, khuatir ada telur dan lava yang masih hidup. Silap-silap, hal lain yang akan berlaku pula.

Adakah tanah busut anai-anai perlu dicampurkan di dalam media tanaman? Tak, ia perlu dijadikan sebagai booster tanaman dan ini bahan-bahan yang diperlukan:

Bahan-bahan:

500gm tanah busut sanai-anai
5-6 kg nasi (kalau yang dah basi pun boleh)
200 liter air tanpa klorin

Cara-cara:

1. Hancurkan tanah busut menjadi partikel yang lebih kecil untuk lebih mudah di perap

2. Campurkan ketiga-tiga bahan sehingga rata dan perap dalam bekas kedap udara di kawasan yang redup selama 7 hari

3. Selepas 7 hari, satu lapisan putih akan terbentuk, ini menunjukkan proses perapan telah berjaya.

4. Tapis kan semua bahan dan ambil airnya sahaja

5. Cara untuk digunakan adalah dengan mencampurkan 1 liter air perapan tanah busut bersama 10 liter air tanpa klorin dan sembur pada permukaan tanah.

Iklim Malaysia yang panas dan lembap sepanjang tahun menyebabkan kita mempunyai peluang berkebun secara berselang. Jika musim panas ramai yang merungut sayur jenis daun susah untuk hidup dan memerlukan air yang banyak, Anda boleh cuba tanam bawang pula. Selain bawang, musim panas sesuai untuk dibiakkan kentang

Kentang antara tanam paling mudah dan tidak memerlukan kawasan yang luas. Dalam guni terpakai dan polibag pon menjadi. Yang penting adalah medium tanamannya. Campuran medium yang sesuai adalah 1/3 bahagian kompos, 1/3 perlite dan 1/3 peat moss atau sabut kelapa siap proses.

Tambak pada pangkal pokok apabila banyak ranting atau caabang telah berjaya dihasilkan. Apabila Pokok mula kelihatan kekuningan dan kering, ia petanda kentang sedia dituai. Nak tahu cara semai dan tuai kentang dalam guni terpakai, boleh tonton video yang disediakan.

Ketumpang air atau sirih cina merupakan tanaman herba kaya khasiat. Namun, ramai beranggapan tanaman ini adalah rumpai liar kerana ia tumbuh di celah-celah tanaman lain. Hakikatnya, tanaman herba ini mempunyia kandungan asid amino, lysine, leucine dan isoleucine yang tinggin dan pelbagai lagi. Antara penyakit yang berupaya di rawat dengan menjadikan ketumpang air ini sebagai ramuan adalah seperti:

1- Merawat Gout
2- Penawar sakit sendi dan perut
3- Jus perahannya mampu mengelakkan jangkitan pada mata
4- Mengubati dan meredakan cirit-birit
5- Meredakan batuk
6- Meredakan Demam (Ramas Dengan Sedikit air dan sapukan dikepala)
7- Merawat Buasir
8- Melegakan selsema
9- Merawat jangkitan pada pundi kencing
10- Merawat Kayap
11- Alternatif kepada ubatan darah tinggi
12- Merawat kencing manis

Cara penggunaan untuk merawat sakit kepala ketika demam                                                                                Sediakan 15 helai daun ketumpang air dan dicuci bersih. Kemudian tumbuk sehingga lumat. Tempelkan ramuan tersebut pada bahagian dahi pengidap. Cara lain adalah dengan merebus 2 pohon ketumpang air yang telah di bersihkan Bersama 300ml air. Saiz pokok yang sesuai antara 7-10cm tinggi. Apabila air rebusan tersisa 1 gelas, tutup api dan biarkan ia dingin seketika sebelum ditapis dan minum. Amalakan minuman ini sehari 2 kali sehingga pulih

Merawat bisul, jerawat dan iritasi kulit
Sedaiakan 2 rumpun pokok ketmpang air berukuran antara 7-10 cm tinggi dan dicuci bersih. Rebus dengan 300ml air sehingga tersisa 1 gelas. Minum air rebusa ketika hangat dan amalkan 2 kali sehari dalam dos yang sama setiap hari.

Sakit perut
Sediakan beberapa rumpun pokok ketumpang dan dicuci bersih. Kemudian tumbukkan sehingga lumat dan sediakan sehelai kain untuk perahan. Minum air perahan tersebut

Mengubatai luka bakar atau melecur
Sediakan beberapa rumpun pokok secukupnya bergantung kepada keperluan saiz luka. Bersihkan dan tumbuk sehingga lumat. Tempelkan bahan yang telah dilumatkan tadi pada permukaan luka dan tutup dengan kain. Biarkan tempelan luka sepenuhnya. Dan ulang beberapa kali sehingga luka betul-betul baik

Merawat buah pinggang
Sedaiakan 2 rumpun pokok ketmpang air berukuran antara 7-10 cm tinggi dan dicuci bersih. Rebus dengan 300ml air sehingga tersisa 1 gelas. Minum air rebusa ketika hangat dan amalkan 2 kali sehari dalam dos yang sama setiap hari. Buat ramuan baru setiap kali melakukan pengobatan.

Selain itu juga, anda boleh hasilkan beberapa resepi menarik untuk mendapatkan khasiat baik dari daun ketumpang air seperti tumis air, goreng belacan. Rasanya enak seperti kangkung. Atau jadikan ia sebagai ulam. Jadi, lepas ni kalua Nampak tanaman ini tumbuh liar di dalam pasu atau batas tanaman, jangan di buang. Sebaiknya, tanam tanaman ini kerana ia amat mudah untuk dibiakkan

Sumber: https://mitalom.com

Kantan memang tanaman herba yang mudah untuk di biakkan melalui umbisi atau “rhizome”. Tanam kantan, sudah pasti bunganya yang dinanti-nanti. Tapi, ramai alami masalah, pokok subur tapi, tak keluar bunga. Usahawan bunga kantan, En. Sadam Arffain berkongsi teknik tanam kantan untuk hasil yang optimum.

Harganya boleh mencecah sehingga RM3-RM8 sekuntum pada musim perayaan, RM1-RM2 di waktu biasa.

Bunga kantan ini bermula dari rhizome seperti gambar di atas yang diambil dari rumpunan pokok kantan.Cara pengambilan anak pokok ini dengan mengorek rhizome dari rumpunannya.

Rhizome ini boleh diambil dari pokok yang telah matang yang telah mencapai ketinggian 15-20 kaki serta telah menghasilkan bunga.

Rhizome yang telah di cantas batangnya boleh ditanam kedalam tanah jenis bergambut yang lembab. Tanah yang berpaya, berpasir, tanah liat tidak sesuai untuk penaman pokok kantan. Sebaik baik nya pokok ditanam berhampiran dengan tali air.

Rhizome yang baru ditanam hendaklah disiram sehari sekali untuk memastikan keperluan pokok mencukupi untuk mengeluarkan anak pokok yang baru.

Selepas 2-3 minggu, rhizome akan mengeluarkan anak yang baru.

Untuk tempoh minggu keempat, penyiraman boleh dikurangkan kerana pokok lebih stabil bergantung pada cuaca. Pembajaan NPK yang tinggi kandungan Nitrogen boleh diberikan untuk menggalakkan tumbesaran pokok dan menjaga kandungan klorofil dalam daun untuk kehijauan pokok.

Ibu rhizome (batang tua) boleh dipotong untuk mengurangkan kapasiti nutrien supaya anak pokok dapat nutrien penuh untuk mengeluarkan lebih anak.

Dalam tempoh 4-6 bulan. Pokok kantan akan mengeluarkan lebih banyak anak pokok.

Apabila pokok sudah berusia 1 tahun. Ketinggian pokok akan mencapai 8-10 kaki. Penggunaan baja NPK yang tinggi kandungan potassium (P) untuk menggalakan tumbesaran pokok dan akar.

Dalam tempoh 2 tahun. Pokok kantan akan mencapai ketinggian 16-20 kaki. Waktu ini pokok kantan akan mula mengeluarkan bunganya. Baja NPK yang tinggi kandungan fosforus (K) untuk menggalakkan pengeluaran bunganya.

Satu batang pokok kantan matang boleh mengasilkan 1-2 batang bunga. Satu rumpun pokok kantan ada dalam 10-15 batang pokok

Apabila sudah hari ke 4-7 hari. Bunga kantan sudah membesar dan mula mengeluarkan warnanya. Di saat ini bunga boleh di tuai sebelum bunga mulai mengembang. Bunga boleh dituai 4-5 hari sekali.


Ini Yang WAJIB Anda Lakukan Apabila Hydrangea Yang DI Tanam Dah Bertahun Tak Berbunga

Ramai Sahabat laman yang mengeluh Hydrangea atau bunga Siti Zabedah dah bertahun di tanam namun tidak berbunga. Kebanyakkannya mabuk daun walaupun telah di beri pelbagai baja sama ada organik mahupun kimia. Ada juga yang sanggup menghabiskan duit membeli baja khas untuk hydrangea yang diimport dari luar negara. Maka, keputusanya adalah di buang atau musnahkn sahaja pokok bunga tersebut.

Sebenarnya, bukan sekadar pembajaan perlu di lakukan. Ada beberapa perkara lain yang perlu anda perhatikan. Antaranya:

2. Haydrangea lebih mudah dan cepat berbunga jika di tanam terus di atas tanah. Ini keran sifat akarnya yang berserabut mudah tercekik menyebabkan ia sukar untuk menyerap nutrien dan mengeluarkan bunga.

3. Pastikan lokasi yang ditanam tidak terdedah dari terik matahari. Jika terdapat kesan daun yang melecur, ia menunjukkan lokasi hydrangea yang ditanam hydrangea tidak sesuai.

4. Namun, Hydrangea memerlukan matahari pagi untuk pertumbuhan dan penghasilan bunga. Oleh itu, cari lokasi yang menghadap matahari pagi namun terlindung dari terik petang

5. Lakukan pembajaan secara berkala sekurang-kurangnya 1 kali setiap 2 minggu. Tak kira jenis apa pun baja yang anda gunakan, setiap kali selepas membaja anda Wajib lakukan siraman segera. Jika tidak, baja tadi akan menyebabkan pokok panas dan boleh mengakibatkan mati

6.  Lakukan cantasan secara kerap. Ia bukan sekadar berupaya mengawal tumbesaran pokok malah dapat menggalakkan penghasilan cambah tunas baru. Ini secara tidak langsung dapat menggalakkan penghasilan bunga yang lebih banyak

7. Apabila selesai berbunga atau bunga mula layu, dahan yang berbunga perlu dicantas untuk menggalakkan pertumbuhan gugusan putik bunga yang baru

Melihat legasi yang dibina gah berdiri dengan gayanya yang tersendiri, membuat ramai ingin mendekati pengusaha kosmetik muda tersohor ini. Terkenal dengan trademark ‘Abang Terlajak Laris’, Dato’ Aliff Syukri pengasas De’ Herbs sebenarnya mempunyai minat yang amat berbeza jika dibandingkan dengan usahawan-usahawan berjaya yang lain.

Kediaman berkeluasan 2 ekar yang diberi nama Villa Syurga Syukri ini merupakan weekend house yang dibuka kepada umum untuk sewaan yang menempatkan dua buah rumah utama lengkap pelbagai kemudahan dan dua bilik inap yang harganya bermula daripada RM 150.

Pilihan lokasi yang agak terpencil menjadikan weekend house ini jauh dari segala pencemaran. Sekitarnya merupakan lot-lot rumah kampung dan dusun. Ini secara tidak langsung membentuk ambien yang mendamaikan di dalam lot vila ini.
Tanah berkeluasan 2 ekar ini tidaklah dibangunkan dengan rakus. Bahagian hadapannya dibiarkan lapang, hanya menjadi habitat pokok buah-buhan. Ia bertujuan memberi peluang kepada pengunjung untuk melakukan sebarang aktiviti termasuklah sewaan khas untuk tujuan majlis perkahwinan.

Dari jalan utama memang tidak kelihatan vila yang pernah menjadi viral dan kontroversi ini. Secara tidak langsung ia memberi privasi optimum kepada pengunjung dan pemilik.

“Asalnya saya miliki kediaman ini, usang dan tidak terurus. Perlahan-lahan setiap ruang diperkemaskan dari dalam hingga lah bahagian luar untuk memenuhi citarasa saya. Memandangkan saya ingin kediaman ini tampil berkonsepkan resort maka elemen kayu dan pokok-pokok tropika menjadi latar utama taman ini,” tambah pemilik. Begitu mengagumkan apabila kediaman yang berkonsepkan tradisional kontemporari ini di ubah secara total hingga tampil seperti sebuah resort.

Pemilik yang begitu meminati tumbuh-tumbuhan dan landskap ini memberi seluruh jiwa pada minatnya. Tidak hairanlah apabila setiap kediamannya wajib mempunyai laman yang dicanai oleh idea dan kreativitinya. “Saya sangat sayangkan tumbuh-tumbuhan sejak dari kecil lagi. Ketika bersekolah rendah, saya tinggal di rumah flat Seksyen 20 Shah Alam. Masih kuat di ingatan, saya telah mula menyemai dan menanam pokok di kediaman bertingkat. Jika musim orkid, saya akan menanam pokok orkid, jika musim bunga kertas, maka banyaklah jenis dan warna yang saya tanam. Malah saya turut menjual pokok bunga kertas pada jiran-jiran ketika itu. Sehinggakan saya pernah menyatakan hasrat kepada ibu ingin membuka sebuah nurseri”, jelas pemilik tentang minatnya terhadap landskap yang bercambah ketika kecil lagi.

Seperti yang diperkatakan sebelum ini, ruang hadapan tampil ringkas kerana pemilik lebih fokus pada ruang tengah. Namun apabila menyusuri laluan umpama lorong di bahagian tepi kediaman yang dihimpuni dengan tumbuhan tropika yang padat, ia seolah-olah membawa penulis ke satu dimensi magika yang berbeza. Laluan ini sebenarnya menghubungkan ruang hadapan dengan ruang taman di bahagian belakang kediaman utama.

Laluan ke laman belakang ini dihuni oleh pelbagai tekstur dan rona tumbuhan. Antaranya Alpinia purpurata, Heliconia rosrata, Plumeria spp, pokok kelapa dan pelbagai lagi. Memandangkan ruang ini kurang menerima pancaran matahari di kala pagi, pertumbuhan optimum rumput amat sukar diperolehi. Ini mendesak pemilik untuk menggunakan rumput tiruan sebagai kemasan. Gandingan rumput tiruan dan juga tumbuh-tumbuhan tropika kelihatan sempurna dan menarik sekali.

Di hujung laluan pula, rumpunan buluh menjadi penghuni. Masih tidak terungkap lagi dimensi yang dicari penulis. Jelas pemilik inginkan privasi total bukan sekadar untuk dirinya, malah kepada pengunjung. Nah, desiran air mula kedengaran. Terbentang di hadapan mata sebuah kolam renang yang dipadankan dengan water curtain memberi instrumen bunyi air yang begitu menenangkan.

Membentuk kediaman ini double frontage memberi kelebihan kepada pemilik untuk menggunakan segenap ruang secara harmoni. Kolam yang dibina terdiri pada tiga kegunaan iaitu jakuzi, kolam kanak-kanak dan juga dewasa.
Menggalakkan pelbagai aktiviti, pemilik turut membina sebuah gazebo yang juga berfungsi sebagai pentas. Ia di bina lebih tinggi dari aras lantai laman bertujuan memberi kepelbagaian aras.

Secara tidak langsung ia menampilkan kesan visual yang lebih luas dan menetapkan penggunaan ruang bagi sesuatu tujuan. Di gazebo ini juga terletaknya outdoor gym untuk pemilik sekeluarga melakukan senaman sambil menghirup udara segar. Patut lah pemilik sentiasa kelihatan ceria dan sihat, salah satu rahsianya adalah sifat sayangkan tanaman dan minat berkebun.

Terus melangkah ke bahagian paling belakang, sebuah kolam ikan yang menjadi habitat ikan air tawar merupakan tempat kegemaran pemilik. Sebuah pondok dibina memberi lindungan dari terik mentari agar aktiviti yang dilakukan dapat dinikmati dengan selesa.

Penyusunan vegitasi lebih kepada bersifat sederhana dan bersahaja. Tidak seperti pada laluan yang menjadi penghubung bahagian hadapan dan belakang laman. Hanya bersifat tumbuhan parameter yang mengaburkan visual keras pada tembok-tembok dinding kediaman.

“Saya tidak memperuntukkan jumlah yang banyak untuk membeli tumbuhan-tumbuhan yang menghuni taman kediaman ini. Apa yang ada saya ikhtiar cambah kan sendiri dari tumbuhan asal kediaman ini untuk memenuhi segenap rongga yang kosong. Agar setiap arah mata yang memandang saya nampak adanya pemandangan hijau yang menenangkan. Malah saya sangat sayangkan pokok-pokok hinggakan jika ada yang hampir mati atau patah, saya jaga dan belai sehingga ia tumbuh subur merimbun kembali.” Jelas pemilik sambil tersenyum.

Amat memahami dengan setiap keperluan tanaman di lamannya, pemilik yang mempunyai kekangan masa dibantu oleh beberapa orang pekebun untuk menyelenggara keseluruhan laman. Dari awal pembinaan kediaman ini pemilik sangat teliti dari segenap sudut bermula dari pemilihan pokok, peletakan hardscape juga penjagaan tanaman.

Menurut pemilik juga memandangkan vila ini adalah rumah percutian hujung minggu maka pemilik membuka pintu sebelum ini kepada mereka yang ingin bercuti ke sini dengan bayaran yang berbaloi. Daripada terbiar kosong jarang digunakan adalah lebih baik berkongsi keindahan suasana persekitaran dengan mereka yang mencari lokasi percutian di kawasan pinggir bandar.

Penulis memperuntukkan masa seharian mengenali keseluruhan Vila Syurga Syukri ini namun bagaikan tidak puas. Melihat kolam renang terbentang dengan bunyi desiran air yang menenangkan membuatkan hati penulis meruntun untuk membawa ahli keluarga menginap di vila ini.

Meninggalkan kediaman usahawan kosmetik yang popular ini, penulis akui bakat dan kreativiti luar biasa pemilik bukan sahaja dalam perniagaan yang diusahakan tetapi juga minat dan jiwanya dalam mendekorasi taman dan juga hiasan dalaman rumahnya begitu mengagumkan.

Kebiasaanya, ladang buah-buahan akan menggunakan baja kimia untuk menggalakkan tumbesaran dan racun kimia bagi mengelak serangga perosak seperti lalat buah dan kumbang. Tapi untuk anda yang ada dusun atau kebun buah sendiri, takkan lah bahan kimia juga menjadi pilihan anda? Apa kata kita berubah kepada sesuatu yang lebih organik dan semulajadi demi menjamin kesihatan yang baik.

Baja organik ini telah diamalkan oleh pekebun Thailand sejak dahulu lagi untuk mendapatkan hasil buah yang oversize. Lagi pun, untuk hasilkan baja buah oversize ini tidak memerlukan bahan yang rumit dan banyak. Berikut resepi untuk hasilkan baja buah oversize.

Bahan-bahan:
3 Kg batang pisang
1 Kg gula merah/molasses
1 botol kecil Yogurt/yakult

Cara-cara:
1. Pastikan anda pilih batang pisang yang masih belum berbuah dan buangkan 2-3 lapis kulit utama. Hiris empulur batang pisang menjadi saiz kecil
2. Masukkan empulur yang telah di hiris tadi di dalam beaks perapan dan masukkan gula merah berserta yougurt
3. Gaul rata keseluruhan bahan dan tutup rapat sebelum di peram untuk tempoh 7 hari
4. Selepas 7 hari perapan, tyapis dan simpai cecair atau baja yang dihasilkan di dalam botol kedap udara

Cara guna:
Campur 50ml cecair atau pati baja bersama 20 liter air tanpa klorin. Semburkan baja organik batang pisang ini pada keselurhan pokok terutamanya bahagian daun sehari sekali sama ada di waktu pagi atau petang.

Gout merupakan sejenis penyakit yang juga sebahagian daripada penyakit yang dikenali sebagai athritis. Gout menyebabkan pedih membakar, sakit menyengat kerengsaan dan bengkak pada bahagian-bahagian sendi seperti tumit, lutut dan sendi-sendi jari.Jika dibiarkan gout akan menyerang berulang-ulang kali sehingga boleh menyebabkan kerosakan pada sendi, tendon dan tisu.Mengikut statistik, lelaki lebih ramai mengidap gout dari wanita.

Gout berpunca dari asid urik yang terlalu banyak di dalam darah.

Jika sekali sekala kandungan asid urik dalam darah tinggi, ia tidak merbahaya kerana badan kita berkeupayaan untuk mengeluarkan asid urik yang berlebihan melalui kencing. Akan Tetapi jika keadaan di mana asid urik terlalu tinggi itu selalu berlaku ia akan mengakibatkan asik urik itu berkumpul pada bahagian sendi dan menjadi kristal yang keras.Individu yang mengalami masalah obesiti, mengambil minuman beralkohol, makan terlalu banyak daging dan makanan laut akan menghadapi risiko yang lebih tinggi untuk mengidap gout. Sesetengah ubat , seperti ubat darah tinggi dan kencing manis yang dipanggil “water pill” juga boleh meningkatkan risiko penyakit gout.

Pelbagai kaedah dan petua digunakan sejak dahulu untuk mengubati penyakit gout. Lama sebelum kemajuan perubatan mengambil tempat dalam masyarakat kita. Cuma kini, atas faktor kesibukan dan kurangnya pengetahuan,ramai pesakit gout memilih rawatan moden berbanding dengan petua tradisional. Berikut adalah beberapa petua yang digunakan untuk penyakit gout dan berkesan untuk individu yang mengamalkannya.

1. Buah kemunting.
Buah kemunting yang masak boleh dimakan begitu sahaja sebagai penawar gout. tiada jumlah atau sukatan tertentu.

2. Daun misai kucing
Daun misai kucing yang dikeringkan dan dijadikan teh boleh membuang toksin melalui pembuangan air kecil. Teh misai kucing boleh dijadikan minuman harian untuk diminum seisi keluarga kerana rasanya yang sedap. Teh ini juga boleh didapati dalam bentuk uncang dikedai-kedai atau farmasi dan selalunya dikenali dengan nama java tea. Teh ini untuk mencegah gout.seeloknya diminum selepas mengambil makanan laut dan makanan lain yang mengandungi kandungan asid urik yang tinggi

3. Ubi kentang.
Petua ini diberikan oleh salah seorang pelanggan nurseri herba saya dan diamalkan oleh beliau sendiri serta terbukti berkesan untuk dirinya. beberapa biji ubi kentang dibersihkan tanpa dibuang kulit.potong dengan pisau (paras) bahagian atas, bawah, kiri dan kanan hingga bahagian dalamnya berbentuk empat segi. Bahagian tengahnya dibuang. Jangan dimakan sendiri kerana bisa untuk gout. rebus bahagian yang dipotong tadi dengan air lebih kurang 1 liter (bergantung pada banyak ubi yang digunakan) tiada sukatan tertentu. setelah mendidih minum dan jadikan minuman harian hingga penyakit berkurangan insyaAllah.

4. Buah keladi candik/keladi merbah
Buah keladi candik yang masak berwarna oren terang dan menjadi kegemaran burung merbah menjadi penawar mujarab untuk gout. buanya dimakan beberapa biji(jangan terlalu banyak) sehari sehingga penyakit berkurangan

sumber: Melor.com


Mac – Edisi Hidupkan Kediaman Suram

Kepelbagaian tone warna dalam sebuah ruang menjadikan suasana tampil mewah.

Rona biru yang cukup menawan dengan padanan perabot serta aksesori dempak menjadikan tata hias ini cukup lantang. Biar pun tampil harmoni tetapi ia tidak menenggelamkan visual.

Pun begitu, suai padan antara aksesori dan teknik foto yang menyerlahkan perbezaan jarak dan ruang juga menjadikan cover ini puas dipandang. Bentuk dan perincian yang mewah juga antara lain mengapa ia tampil hebat dan eksklusif. Ilham segar bagi tuan rumah yang mahukan gaya mewah tetapi masih mengekalkan idea ringkas.

Baru-baru ini Perdana Menteri, Tan Sri Muhyiddin Yassin mengumumkan pelaksanaan Perintah Kawalan Pergerakan Pemulihan (PKPP). Antara kelonggaran yang diberikan iaitu kebenaran merentas negeri dan lampu hijau untuk melancong dalam negeri. Kelonggaran yang diputuskan kerajaan bertujuan antaranya bagi fasa pemulihan ekonomi negara dan menjana semula pendapatan rakyat.

Ramai warga kota yang berpusu-pusu ingin pulang ke kampung halaman kan. Ingat wabak ini masih ada dan kita semua mesti mengikut SOP yang telah diberikan. Jangan sesekali ingkar kerana ingin bergembira nanti akhirnya pasrah.

Menerusi perkongsian di laman media sosial Facebook @Public Health Malaysia, perkembangan ini BUKAN bermakna kita telah bebas dari risiko dijangkiti wabak pandemik.

Virus ini masih ada di luar sana dan boleh menjangkiti sesiapa saja. Jika anda merancang untuk melancong, ada beberapa perkara penting yang wajib anda ketahui dan ambil tindakan.

Perlu diambil kira tanggungjawab dan peringatan agar sentiasa berwaspada sebelum memulakan perjalanan ke destinasi yang dituju. Pada ketika ini, sudah pasti anda jelas bagaimana wabak ini boleh merebak dan apa cara pencegahan terbaik. Peralatan bantuan perubatan seperti topeng muka, hand sanitizer dan face shield jangan ditinggalkan dalam aktiviti seharian.

Perkara pertama yang perlu anda perhatikan ialah lokasi dan aktiviti yang dipilih. Jika lokasi kelihatan padat dan sesak, tolong ‘SKIP’ dan elakkan. Tempat tertutup seperti pusat membeli belah bukan pilihan yang baik untuk anda meluangkan waktu bercuti.

Pusat membeli belah merupakan lokasi tumpuan ramai malah penjarakan sosial amat sukar untuk diamalkan. Ambil tahu kawasan zon merah dan elak bercuti ke kawasan berkenaan. Sebaiknya pilih lokasi yang tenang, tidak padat, mempunyai banyak tempat terbuka, jauh dari orang ramai dan berunsur alam semula jadi. Adalah dicadangkan untuk meluangkan masa berehat di bilik atau homestay bersama keluarga sepanjang tempoh bercuti, ianya lebih selamat selain dapat menikmati percutian dengan lebih ‘privacy.

Juga ambil tahu apakah aktiviti yang dibenarkan dan yang ditegah demi kebaikan anda sekeluarga. Anak-anak dan keluarga adalah tanggungjawab anda sepenuhnya. Tidak salah membiarkan mereka berlari dengan gembira di padang lapang, tepi pantai yang tidak sesak, taman rekreasi yang kurang pengunjung namun BUKAN di tempat padat dan tertutup seperti pasaraya.

Sayangilah diri dan keluarga anda. Kekal sihat dengan mengamalkan #newNormal seperti yang disarankan pihak berwajib. Mencegah lebih baik dari mengubati. Hujung minggu ini pasti ramai yang balik bercuti di kampung sehinggakan semua lebuhraya utara, selatan dan pantai timur semuanya sesak. Jadi, cuba elak dari berhenti di kawasan rehat yang ramai dan sesak. Pastikan anda sentiasa menggunakan topeng muka dan sanitizer jika berada di luar.

PARK REGENT dengan penampilan mewah
Dipanggil projek paling berprestij di Desa ParkCity sehingga kini, Park Regent merangkumi kualiti hidup, di mana kemewahan dan praktikal seiring.

ParkCity membuka pintu untuk mempamerkan perkembangan terbaharunya, Park Regent, pada majlis eksklusif semalam di Park Regent Show Sales Gallery yang menampilkan dua rumah di Desa ParkCity. Penempatan berpusat yang diberi nama Up Close dan Personal with Park Regent: A Rendezvous by the Lake, para tetamu diberi peluang melawat secara eksklusif ke unit pameran Park Regent, sambil mengenali minda kreatif dan inovatif di sebalik pembangunan.

Di samping itu, para tetamu diberi peluang untuk mengupas bersama-sama barisan pemaju dan juga arkitek dengan perbahasan mengenai Penukaran Persepsi Nilai Harta Tanah: Merancang dan Membangunkan untuk mengalihkan trend demografi dan keutamaan gaya hidup pengguna dengan panel khas seperti KC Chong, Ketua Pegawai Pemasaran ParkCity, dan Patrick Liau, Pengarah Urusan CapitaLand Malaysia, serta Christopher Lee, Ketua dan Pengasas bersama Serie Architect, dan Peter Tay, Pereka Dalaman Selebriti. Datuk Joseph Lau, Ketua Pegawai Eksekutif ParkCity dan Ronald Tay, Ketua Pegawai Eksekutif CapitaLand Singapura, Malaysia & Indonesia, dalam majlis tersebut.

Usaha sama oleh dua pemaju terkenal, ParkCity dan CapitaLand, Park Regent adalah pembangunan tinggi yang paling berprestij di Desa ParkCity setakat ini memunculkan bar di rumah dengan membawa kembali kemewahan yang bijak dan praktikal. “Hidup di era rumah yang padat, kami sering lupa tentang beberapa kepentingan utama dalam kemewahan seperti balkoni yang lapang untuk bersantai, penyimpanan yang cukup, pengudaraan dan cahaya, halaman, dapur yang luas sudah cukup memadai untuk gaya hidup masa kini. Park Regent adalah bukti kemewahan yang bijak, yang realiti dalam kehidupan bandar, “kata KC Chong.

Dijadualkan untuk disiapkan pada tahun 2023, Park Regent penuh dengan prestij sebagai pemaju berkumpul gabungan arkitek kelas dunia – Serie + Multiply, usaha sama antara Serie Architects yang berpangkalan di London dan Multiply Architects yang berpangkalan di Singapura; pereka dalaman selebriti – Peter Tay Studio; dan perunding landskap yang berpangkalan di Singapura – Coen Design International, untuk mewujudkan kediaman yang luar biasa dan tersendiri di Desa ParkCity. Park Regent juga menandakan projek sulung Serie + Multiply dan Peter Tay Studio di Malaysia.

Direka untuk kualiti hidup yang lebih tinggi, unit Park Regent adalah rumah yang luas dan terperinci memaparkan pemandangan terbaik di Desa ParkCity, dilengkapi dengan kemudahan seperti Central Park, The Waterfront, Hospital Ramsay Sime Darby, Sekolah Antarabangsa di ParkCity, dan Plaza Arkadia, semua semata-mata dibangunkan untuk memenuhi keperluan yang berkembang pesat tanpa sempadan. Terletak di dalam komuniti yang paling menarik di Malaysia, Desa ParkCity – yang baru-baru ini telah memenangi Anugerah Emas FIABCI World Prix d’Excellence Award 2019 di bawah kategori Pelan Induk, Park Regent bersedia untuk terus menyumbang kepada pembinaan komuniti yang sihat dengan pembangunan enam jenis apartmen – semua dibahagikan dengan powder room, dari unit satu bilik hingga empat bilik tidur, dengan lobi lif persendirian untuk unit yang lebih besar.

“Menyesuaikan keperluan para pelanggan, Park Regent mencerminkan komitmen ParkCity dan CapitaLand untuk menghasilkan produk berbeza yang menimbulkan tanda aras untuk hartanah kediaman di Desa ParkCity. Perkongsian ini membawa pengalaman, kepakaran dan rekod prestasi terbukti kepada dua pemaju hartanah utama di rantau ini, “kata Datuk Joseph Lau.

Menghadap tasik yang indah, status Park Regent sebagai pembangunan yang sangat diinginkan ramai pemilik kota dengan ciri Desa ParkCity telah menyaksikan penghargaan nilai yang tinggi sejak bertahun-tahun, menjadikan Park Regent sebagai hartanah yang ideal untuk pemilik rumah yang arif.

Dalam menjalani kehidupan masa kini dalam era norma baru ini bukanlah satu perkara yang mudah. Kesihatan semakin merosot kerana  tekanan yang mungkin kita sendiri tidak perasan dalam situasi yang membinggungkan. Kali ini IMPIANA kongsikan inisiatif NESTLE OMEGA PLUS dalam membantu masyarakat dalam menangani masalah jantung. Sihat bermulanya dari rumah.

Perintah Kawalan Pergerakan (PKP), rakyat Malaysia terpaksa ‘berkurung’ di rumah bagi membendung wabak COVID-19, sekaligus memburukkan lagi pelbagai masalah kesihatan yang serius. Penjagaan kesihatan jantung anda adalah mustahak, lebih-lebih lagi sewaktu wabak bermaharajalela. Dalam pada itu, individu dengan penyakit dan masalah jantung sedia ada, nampaknya lebih berisiko mengalami gejala atau komplikasi parah sekiranya dijangkiti COVID-19.

Menurut Persekutuan Jantung Sedunia1, hal ini kerana sistem imun penghidap penyakit jantung biasanya lebih lemah, menjadikan mereka lebih terdedah kepada komplikasi virus yang parah. Semakin banyak kajian menunjukkan, ramai bekas pesakit COVID-19 mengalami kerosakan jantung walaupun tiada sejarah penyakit jantung atau tidak dimasukkan ke hospital.

Tinjauan Kebangsaan Kesihatan dan Morbiditi 2019 oleh Kementerian Kesihatan Malaysia mendapati kolesterol tinggi, yang merupakan faktor risiko utama penyakit jantung, menjejaskan 8 juta atau 40% orang dewasa di Malaysia2. Malahan, serangan jantung telah menjadi pembunuh No.1 negara kita selama lebih 15 tahun.

Dr. Rohith Stanislaus, Pakar Kardiologi dari Institut Jantung Negara berkongsi, “Kita dapat menyaksikan satu trend umum bahawa paras kolesterol di Malaysia semakin meningkat seiring kenaikan kadar penyakit arteri koroner dan serangan jantung.”

Penyakit jantung koronari berlaku apabila plak terdiri daripada kolesterol, lemak, kalsium dan sisa lain termendap pada saluran jantung. Pengumpulan plak inilah yang menjadi penyebab utama serangan jantung, yang tercetus apabila saluran tersebut tersumbat sepenuhnya dan menyekat bekalan darah ke jantung.

Meskipun statistik nampaknya suram, sinar harapan masih ada. Menerusi pilihan kita sendiri, kita sebenarnya mampu mengawal beberapa faktor risiko utama untuk penyakit jantung koronari.

Bagaimanapun, penjagaan kesihatan dan usaha mengubah gaya hidup sewaktu pandemik bukan semudah disangka, khususnya bagi mereka yang hidup dengan masalah jantung sedia ada.

Akan tetapi, ia bukannya mustahil, kerana terdapat pelbagai langkah yang boleh anda ambil bagi meletakkan jantung anda kembali pada landasan yang betul, walaupun menghadapi wabak yang tiada kesudahan.

Diet yang sihat jantung

Menurut Dr. Rohith, diet yang seimbang, sihat dan terdiri daripada pelbagai kumpulan makanan utama dapat membantu mengekalkan kesihatan jantung. “Kurangkan pengambilan gula diproses dan garam, serta makanan yang tinggi lemak tepu dan lemak trans” bukan sahaja satu langkah yang berkesan, tetapi juga mudah diamalkan di rumah.

Pastikan anda terapkan lebih sayur-sayuran dan buah-buahan ke dalam diet anda. Makanan berasaskan tumbuhan mengandungi pelbagai bahan yang dapat membantu mencegah penyakit kardiovaskular. Tingkatkan pengambilan buah-buahan dan sayur-sayuran kerana ini dapat membantu mengurangkan pengambilan makanan berkalori tinggi.

Amalan mengehadkan lemak tepu dan trans turut membantu mengurangkan paras kolesterol darah dan risiko penyakit arteri koronari.

Di samping itu, makanan yang kaya asid lemak omega-3 dapat membantu memerangi penyakit jantung. Salmon, tuna, sardin, dan ikan hering merupakan sumber kaya asid lemak omega-3.

Sokalingam Karuppiah, 57, yang merupakan pesakit jantung di Institut Jantung Negara, telah menjalani prosedur Intervensi Koronari Percutaneus (PCI) dan Pintasan Graft Arteri Koronari (CABG) bagi dua serangan jantung masing-masing pada tahun 2013 dan awal tahun ini.

Selepas itu, beliau terpaksa membuat perubahan drastik dari segi diet bagi menjaga kesihatannya. “Sekarang, saya makan lebih banyak ikan, dan pastikan saya makannya sekurang-kurangnya sekali seminggu. Saya juga telah menyingkirkan makanan berminyak dari diet saya, dan sebaliknya meningkatkan pengambilan buah-buahan dan sayur-sayuran,” katanya.

“Jangan ambil mudah kesihatan anda. Perubahan tabiat makan anda merupakan satu pelaburan yang cukup kecil dan seharusnya menjadi kebiasaan kita semua. Saya kesal kerana mengabaikan kesihatan saya begitu lama. Ia bukan sahaja memberi kesan kepada diri saya tetapi juga keluarga saya. Sekarang, ketika kita duduk di rumah, kita berpeluang memasak makanan sendiri yang jauh lebih sihat.”

Pengambilan sterol tumbuhan yang mencukupi juga terbukti dapat merendahkan kolesterol secara berkesan – sekurang-kurangnya 1.2 gram sterol tumbuhan sehari. Namun, bagi mendapatkan 1.2 gram sterol tumbuhan, anda perlu makan sekitar 255 biji tomato, 90 biji epal, atau 126 batang lobak merah!

Struktur sterol tumbuhan mirip kolesterol dalam badan kita. “Selepas dimakan, ia akan ‘bersaing’ dengan kolesterol dalam sistem penghadaman untuk diserap. Kesannya, penyerapan kolesterol tersekat dan menyebabkan paras kolesterol darah kita turun,” jelas Dr. Rohith.

Siah Peck Hwa, 41, ibu kepada dua cahaya mata berkongsi bahawa NESTLÉ OMEGA PLUS membantu menguruskan paras kolesterolnya. “Saya mendapati kolesterol saya telah menurun apabila saya bermula mengambil susu ini. Kini, paras kolesterol saya jauh berbeza daripada sebelumnya.”

Sebenarnya, kuantiti makanan yang anda makan juga sama penting dengan jenis makanan yang diambil. Tabiat negatif seperti makan sehingga terlalu kenyang, pengambilan karbohidrat dan protein yang tidak sihat, dan menikmati ‘pusingan’ kedua makanan anda, dapat menyebabkan pengambilan kalori yang berlebihan.

Setiap aktiviti kecil mampu mencetuskan impak bermakna

Walaupun amalan diet sihat merupakan kunci yang penting, senaman juga merupakan ‘ubat’ yang mujarab dalam menurunkan kolesterol dan menjaga kesihatan jantung.

Rakyat Malaysia kini menghabiskan lebih banyak masa di rumah (bahkan bekerja dari rumah), dan perlu mengimbangi pelbagai tugasan secara serentak, seperti penjagaan kanak-kanak atau pembelajaran dalam talian. Sebagai natijahnya, kita mengabaikan senaman dalam rutin harian kita.

Mengemop lantai rumah atau aktiviti berkebun mungkin kurang menyeronokkan kalau dibandingkan dengan joging atau kelas Zumba. Namun, aktiviti-aktiviti dan tugasan rumah sedemikian dapat membuatkan anda bergerak.

Sebarang pergerakan yang boleh diterapkan ke dalam kehidupan harian anda adalah bermanfaat. Aktiviti semudah berjalan-jalan, menaiki tangga dan tugasan rumah dapat memanfaatkan jantung apabila dijadikan amalan rutin.

“Senaman jauh lebih mencabar hari ini akibat COVID-19. Saya biasanya pergi ke taman untuk berjalan-jalan, tetapi saya tidak dapat melakukan ini sekarang, kerana kes COVID nampaknya semakin teruk dan saya enggan mengambil risiko. Namun, saya cuba mengeluarkan peluh di rumah, dengan melakukan lebih tugasan rumah dan senaman ringan bagi membuat jantung saya mengepam,” kongsi Malek Mohamed.

Malek, bapa kepada 3 cahaya mata, menderita penyakit jantung sejak tahun 2006, dan perlu menelan 10-12 pil ubat setiap hari bagi menguruskan kesihatan jantungnya.

“Ramai yang ingat bahawa setelah menjalani pembedahan atau dirawat untuk penyakit jantung, semuanya akan kembali normal. Namun, ini jauh dari kebenaran, lebih-lebih lagi sewaktu tempoh COVID di mana kesihatan anda amat penting. Anda harus melipatgandakan penjagaan untuk memastikan anda kekal sihat supaya anda tidak perlu lagi menjalani prosedur perubatan yang lain selain daripada mengambil ubat anda. Bagi saya, senaman merupakan antara langkah yang sangat saya utamakan,” tambahnya.

“Aktiviti seperti Walk A Million Miles sangat bermanfaat. Menyedari saya sedang melangkah ke satu misi yang dekat dengan hati saya – menjadi pembakar semangat saya untuk menyumbangkan langkah saya pada tahun ini. Ramai yang menganggap senaman sebagai satu beban. Namun, sekiranya ia dilakukan dengan cara menyeronokkan, terutamanya anda akan melangkah bersama-sama rakyat Malaysia lain ke arah matlamat kebaikan bersama, ia akan menyemarakkan lagi semangat anda! Sebagai penerima sumbangan Walk A Million Miles tahun lalu, saya amat bersyukur dan berharap untuk menyumbang balik kepada masyarakat.”

Bukti demi bukti manfaat senaman terhadap kesihatan jantung terus terserlah. Senaman membantu dengan membakar kalori, mendorong penurunan berat badan dan akhirnya menurunkan paras kolesterol. Di samping itu, senaman juga dapat ‘melatih’ jantung, seperti mana manfaatnya terhadap otot-otot lain dalam badan anda.

Dr. Rohith terus berkongsi, “Senaman dan aktiviti fizikal yang mencukupi, sekurang-kurangnya 150 minit seminggu yang dapat dicapai melalui 30 minit sehari 5 kali seminggu, akan membantu menjaga kesihatan jantung anda. Cara mudah untuk meningkatkan tahap aktiviti termasuk menggantikan penggunaan lif dengan tangga.”

Menghindari tekanan

Individu yang menghadapi tekanan jangka panjang lebih cenderung beralih ke gaya hidup yang kurang sihat, seterusnya membawa kepada kehidupan yang tidak aktif, bahkan tabiat berbahaya seperti merokok, makan dan minum berlebihan – yang semuanya dikaitkan dengan peningkatan risiko penyakit jantung.

Lebih membimbangkan, mereka yang tidak pernah menghadapi cabaran kesihatan mental sebelum ini mula menunjukkan gejala atau mengalami beberapa aspeknya, dengan ramai rakyat Malaysia terjebak dalam kemurungan, masalah pengurusan kemarahan, serangan kegelisahan dan panik yang bertubi-tubi.

Norma baharu bekerja dari rumah telah mengaburkan sempadan antara dunia kerja dengan kehidupan peribadi. Oleh sebab pekerja perlu mengorbankan aktiviti riadah bagi memenuhi tuntutan majikan yang kian membebankan, mereka terpaksa menahan waktu kerja lebih lama yang akhirnya menimbulkan tekanan emosi.

Rakyat Malaysia mungkin berisiko menghidap penyakit jantung pada tahun-tahun akan datang sekiranya terus menghadapi tekanan kronik.

Siah Peck Hwa yang mengalami komplikasi jantung semenjak zaman kanak-kanak sentiasa berpegang kepada mantra ‘menghindari tekanan’. “Ia sungguh mencabar buat saya. Saya akan memantau denyutan jantung dan tekanan saya setiap kali saya berasa tertekan. Saya mesti bertenang pada setiap masa. Sesuatu perkara yang kecil sudah cukup menjadikan saya gelisah dan tertekan, jadi saya mesti cuba bertenang dan berfikiran positif.”

“Meskipun tidak sedar, namun kita dengan begitu cepatnya jatuh ke dalam ‘perangkap’ gaya hidup tidak aktif. Pada masa ini, kita duduk lebih lama dengan mata melekat pada skrin, tidak kira bekerja, melayari media sosial, ataupun menonton filem dan menikmati permainan. Tabiat ini sangat tidak sihat dan akan menjejaskan kesihatan mental kita dalam jangka panjang.”

Adalah sangat penting kita meluangkan masa untuk melakukan perkara-perkara yang dapat merehatkan minda dan badan kita.

Mendapat tidur mencukupi setiap hari dan melakukan perkara-perkara yang menggembirakan anda dapat membantu menghilangkan tekanan. ‘Digital detox’, atau tindakan berehat daripada skrin, bukan sahaja membantu meningkatkan waktu tidur dan daya tumpuan, tetapi juga memberi rehat kepada mata dan minda anda. Meditasi kesedaran (Mindfulness meditation) dapat membantu menangkis impak negatif COVID-19 terhadap kesihatan mental, apabila dilakukan sebagai sesi singkat setiap hari.

Pada tahun 2020, Siah Peck Hwa pernah dimasukkan ke hospital akibat dijangkiti COVID-19. “Tahun lalu sangat sukar bagi saya kerana runsing memikirkan anak-anak dan keadaan jantung saya selain disahkan positif COVID-19. Namun, senaman mental yang mudah telah membantu saya mengharungi tempoh mencabar ini.”

Perubahan gaya hidup dan pemeriksaan kesihatan

“Faktor risiko penyakit kardiovaskular terbahagi kepada dua kategori: dapat diubah dan tidak dapat diubah. Faktor risiko penyakit kardiovaskular yang tidak dapat diubah berpunca daripada faktor genetik, manakala faktor risiko penyakit kardiovaskular yang boleh diubah adalah faktor yang dapat dikurangkan atau dikawal melalui perubahan tingkah laku seperti tabiat alkohol dan merokok,” jelas Dr. Rohith.

Pandemik ini juga dapat mencetuskan tabiat alkohol dan merokok yang lebih buruk.

Sebagai pesakit di IJN yang baru menjalani Pintasan Graft Arteri Koronari, Johnitar Behud terpaksa membuat beberapa perubahan gaya hidup. “Saya menghentikan rokok dan alkohol setelah didiagnos menghidap komplikasi jantung pada awal 2019. Sejak itu, saya mengamalkan senaman ringan dan diet seimbang seperti makanan rendah kolesterol dan tidak makan melebihi had yang ditetapkan.”

“Jika saya mampu melakukan perubahan ini sewaktu pandemik, saya yakin orang lain juga dapat membuat perubahan ke arah kebaikan jika mereka membulatkan tekad. Tidak perlulah membuat perubahan drastik. Mengambil bahagian dalam Walk A Million Miles 2021 dan menetapkan sasaran langkah setiap hari dapat membantu menerapkan jalan kaki ke dalam rutin harian anda dalam jangka panjang. Ini dapat membantu anda menghindari makanan yang tidak sihat, bahkan rokok dan alkohol”, tambah Johnitar.

Lawatan doktor dan pemeriksaan berkala dapat mengenal pasti faktor risiko dan menawarkan asas permulaan bagi mengambil langkah pencegahan. Tegas Dr. Rohith lagi, tidak pernah terlalu awal atau lambat untuk mengorak langkah menjaga kesihatan anda. “Kami menyarankan saringan awal untuk mereka yang menghadapi pelbagai faktor risiko dan mereka yang berusia 40 tahun ke atas.”

Harus diingatkan bahawa kepatuhan diet yang ketat, rutin senaman dan pemantauan kesihatan di rumah tidak boleh menggantikan pemeriksaan rutin. Anda disarankan untuk menggabungkan lawatan doktor serta ujian berkala dengan peralatan di rumah untuk menjamin bacaan yang betul.

NESTLÉ OMEGA PLUS mengalu-alukan khalayak ramai untuk turut serta dalam Walk A Million Miles 2021 dengan memuat turun aplikasi mudah alih BookDoc untuk menjejaki bilangan langkah mereka.

Perkongsian ini amatlah berguna untuk semua rakyat Malaysia. Mulakan hidup anda dengan gaya yang lebih sihat selamat. Segalanya bermula dari rumah yang terbaik. Ingat IMPIANA  tidak pernah lupa akan membawa anda semua untuk bina gaya hidup yang lebih teratur dan harmoni.


Pilih Langsir Ikut Kesesuaian Dinding, Elak Rugi Bila Dah Tempah Tapi Tak Sesuai

Pilih langsir ikut kesesuaian dinding, elak rugi bila dah tempah tapi tak sesuai. Adakalanya terlepas pandang dek rambangnya mata memilih itu dan ini untuk ruang kediaman. Maklum sahaja semua yang disajikan di premis hiasan kediaman, cantik-cantik belaka dan adakala kita terbuai dek rekaan atau corak kemasan lembut yang menawan sehingga terlupa situasi sebenarnya di kediaman kita.

Namun itu bukan satu masalah jika kita sendiri tahu apakah yang patut kita perolehi untuk dinding dan jendela. Berikut dikongsikan enam tip ringkas untuk menghias jendela yang sesuai dengan dinding rumah anda.

DINDING RENDAH

Ilusi ini juga membantu anda menyerlahkan tata hias yang lebih kemas dan elegan sebagaimana acap kali anda lihat di hotel lima bintang. Jika siling kediaman anda rendah, cari corak jejalur dan susun lah secara vertikal (menegak) mahu pun horizontal (melintang). Garisan ini selalunya memberi ilusi pada mata dan menjadikan ruang tampil luas dari yang sebenar.

DINDING TINGGI

Adakala kita terlupa jendela kediaman kita bukan sebagaimana kediaman lain yang jauh lebih rendah. Selalunya jendela yang tinggi menyebabkan kain langsir menjadi senteng. Jangan malu segan untuk menambah fabrik di bawah mahu pun ¾ dari kaki fabrik langsir . Tambahkan 6 inci hingga 9 inci lebar kain tambahan dan jahit lah dengan kemas sambungannya agar membentuk garisan mewah di atas teks kain tersebut.

Manakala bagi dinding, jika anda bermain dengan kertas dinding, tidak salah jika memilih corak flora fauna yang samar atau ilusi pokok menjalar tinggi bagi kanak-kanak agar dinding yang agak tinggi ini nampak lebih menarik dan disempurnakan dengan hiasan yang ideal. Gantungan ala vertikal juga digalakkan.

DINDING ADALAH JENDELA

Bagaikan akuarium, kediaman urban kini dilitupi dengan cermin jarang baru pada hampir keseluruhan dinding. Ini adalah kerana kebanyakan kediaman kini mempunyai gaya urban dan banyak menggunakan cermin jarang.

Anda boleh menutup dengan bidai roman yang juga kemas dan didatangkan dalam pelbagai corak dan boleh juga dipadankan dengan kemasan lembut. Kelebihan bidai Perancis ini adalah corak dan warnanya boleh ditukar-tukar oleh tuannya. Anda juga boleh menggunakan bidai horizontal bagi menyukat cahaya yang tidak diperlukan dengan lebih berkesan.

PADANAN IDEAL

Pastikan anda melihat dinding kediaman sebelum bertindak memilih langsir yang serasi. Apakah jenis kemasannya dan apakah pula warnanya yang dipilih. Anda perlu peka dengan kesesuaian ruang juga. Misalnya ruang dipalitkan dengan rona tanah dengan konsep harmoni.

Pastikan anda tidak memilih rona yang bertentangan dengan skema warna yang mendominasi ruang agar pandangan fokus mata anda tidak bertelagah di dalam satu ruang. Sebaliknya pilihlah rangkaian warna tanah yang ideal buat ruang tersebut agar teradun sempurna.

Begitu juga jika ruang sudah sarat dengan hiasan dan corak dari kertas dinding. Tergamakkah kita mengenakan langsing bercorak sarat berwarna terang? Pilihan rona pastel yang lebih tenang dan melegakan pandangan di ruang tersebut.

Awas, pastikan jendela anda mampu memberi limpahan cahaya matahari dengan sempurna. Jika ruang tamu anda terkepung dengan bangunan atau tidak menghala ke arah matahari, pilihlah langsir renda yang bukan sahaja menarik malah tidak menghalang cahaya semula jadi secara total .

KESILAPAN LAZIM

Ramai di kalangan kita yang silap memilih rekaan langsir tanpa mengambil kira keserasian rekaan langsir dan konsep kediaman. Kita merasakan rekaan langsir tidak sama dengan konsep kediaman atau saiz kediaman. Namun antara yang lazim dilakukan adalah melangsiri pintu.

Misalnya:

*Memilih langsir swag di kediaman bersiling rendah dan sempit

*Memilih langsir berwarna kontra dengan dinding

*Memilih aras langsir yang agak senteng

*Memilih langsir ropol ala kedesaan dan dipadankan dengan gaya moden.

*Memilih kain bercorak sarat untuk langsir rekaan klasik berswag.

The Makeover Guys ditubuhkan pada tahun 2015, The Makeover Guys (TMOG) ialah syarikat penyelesaian hartanah yang menawarkan perkhidmatan pengubahsuaian semula strategik kepada para individu, terutamanya pelabur hartanah yang mahu menyewakan unit-unit mereka kepada penyewa. Terkenal dengan pendekatan syarikat yang kreatif dan unik terhadap penghiasan semula hartanah, TMOG telah membantu lebih 4000 orang pemilik rumah sepanjang 6 tahun yang lalu untuk mengubah kediaman mereka menjadi unit yang dihias oleh pereka hiasan dalaman melalui pengubahsuaian pintar yang menggunakan formula yang mengimbangi nilai estetika dan ciri praktikal sebuah ruang dalaman. Pasukan TMOG beroperasi di empat buah badar utama di Malaysia iaitu Lembah Klang, Johor Bahru, Kuching dan Kota Kinabalu.

The Makeover Guys (TMOG), penyedia perkhidmatan hiasan rumah yang terkemuka di Malaysia telah melancarkan identiti visual baharu dalam usaha penjenamaan semula syarikat bagi menampilkan usaha TMOG dalam meningkatkan kualiti produk dan perkhidmatan. Inisiatif penjenamaan semula ini turut disertai dengan pelancaran “Seriously Cereal”, tema rekaan dalaman dalam tempoh yang terhad yang hanya ditawarkan kepada pelanggan sehingga 30 April 2022.

Perkhidmatan mesra bajet yang ditawarkan oleh syarikat sentiasa membantu para pelabur hartanah memperoleh kadar sewa dan hasil yang lebih tinggi untuk unit-unit mereka. Selain itu, TMOG menawarkan rekaan hiasan semula rumah “berkualiti Instagram” pada kadar yang mampu untuk pemilik kediaman yang tinggal di rumah mereka sendiri. TMOG juga terkenal dengan proses pengubahsuaian rumah tanpa masalah dalam masa 30 hari berbanding tempoh berbulan-bulan yang diambil oleh syarikat hiasan semula yang lain.

Pelaksanaan penjenamaan semula TMOG juga termasuk logo baharu yang menampilkan maskot yang lebih mesra dan menyeronokkan bertujuan menarik minat pemilik rumah muda. Warna kuning telah dipilih sebagai warna hero yang baharu untuk mewakili syarikat. Melalui maskot, warna dan identiti visual yang baharu, TMOG membawakan pendekatan jenama yang kreatif, memiliki reka bentuk, menyeronokkan dan menarik.

“Perkhidmatan dan produk kami sentiasa direka untuk mencerminkan The Makeover Guys sebagai sebuah syarikat hiasan semula kediaman yang mampu milik dan boleh dipercayai. Kami juga mengutamakan pengalaman tanpa masalah yang dipacu oleh teknologi menerusi platform reka bentuk pengalaman pelanggan (CX) kami. Selepas mendapat kepercayaan dalam industri dan jumlah pelanggan yang semakin meningkat, syarikat memerlukan imej baharu untuk mencerminkan keupayaan kami membuat inovasi dan menyesuaikan diri untuk berubah terutama sekali dalam tempoh selepas pandemik,” kata Gavin Liew, Rakan Pengurus dan Pengasas Bersama The Makeover Guys.

Pendekatan Organik ‘Seriously Cereal’

Sempena dengan inisiatif penjenamaan semula, TMOG memperkenalkan tema reka bentuk dalaman “Seriously Cereal” edisi terhad yang diilhamkan oleh elemen-elemen semula jadi dan organik dalam reka bentuk tema. Tema ini memberi penekanan terhadap warna-warna semula jadi dan mesra seiring dengan trend reka bentuk dalaman global masa kini.

Seriously Cereal menampilkan tona warna termasuk warna coklat seperti bijirin, warna beige seperti rumput pampas dan warna-warna semula jadi yang lain. Pada masa yang sama, TMOG turut menggabungkan perabot organik dengan bentuk yang unik sebagai penampilan menarik yang mewakili jenama TMOG.

Pemilik kediaman yang memilih tema rekaan dalaman Seriously Cereal akan menerima pengubahsuaian bagi dinding utama, perabot, hiasan rumah, lantai, katil dan peralatan tidur, langsir, kabinet dan bahagian dapur serta lampu dan kipas.

“Menerusi pemerhatian terhadap trend global, kami mendapati gaya hiasan kini lebih menjurus kepada pilihan warna yang lebih inklusif dan reka bentuk masa hadapan. Langkah seterusnya bagi The Makeover Guys adalah memberi tumpuan kepada mencipta tema baharu yang neutral jantina, berfokuskan kedamaian dan mesra alam. Pengguna kini semakin mendekati alam semula jadi dan perubahan gaya hidup ini akan membuatkan mereka memilih ruang kediaman tenang dan santai yang meraikan kehidupan yang lebih ringkas,” tambah Gavin lagi.

Seriously Cereal akan menjadi tema baharu yang menarik dalam pelbagai pilihan reka bentuk hiasan dalaman yang ditawarkan oleh TMOG untuk para pemilik kediaman hari ini. Antara pilihan tema reka bentuk lain yang ditawarkan termasuklah Odette, Symphony, Bold Latte, Muji, Executive, Urban Zen, Minimalist Grey dan Urban Chic.

Bagi anda yang mempunyai kebun dan dusun durian di kampung, sudah pasti pernah berdepan dengan masalah buah yang rosak akibat ditebuk haiwan perosak seperti tupai.

Malah, meski pelbagai cara dan kaedah sudah dilakukan bagi untuk menanganinya, namun masalah tersebut masih tidak berhasil atau berjaya untuk diatasi.

Buat anda yang ingin mengatasi masalah tersebut, tidak perlu lagi berasa bimbang dan khuatir kerana kini ada cara dan kaedah yang boleh anda lakukan untuk menangani daripada haiwan perosak ini terus berleluasa di kebun dusun durian anda.

Apa yang cuma perlu anda lakukan adalah hanya menggunakan sekeping atau dua keping ‘aluminium plate’ yang boleh dibentuk kemudian diletakkan pada setiap batang pokok durian menggunakan paku seperti yang tertera dalam gambar di bawah.

Pastikan keliling batang pokok durian anda itu telah balut dengan ‘aluminium plate’ dengan ketat supaya ia tidak mudah tertanggal dan sebagainya.

Akhir sekali, apa yang anda perlu lakukan adalah sapukan sedikit minyak di keliling permukaan ‘aluminium plate’ yang telah dipasang pada batang pokok durian. Dengan kaedah ini, dipercayai boleh menyebabkan haiwan perosak seperti tupai ini susah dan tidak lagi berupaya untuk naik ke atas dahan pokok durian anda lagi selepas ini.

Semoga perkongsian manfaat ini dapat dikongsi bersama orang ramai dan selamat mencuba!

Untuk menghias kediaman mengikut citarasa dan keinginan sendiri bukannya mudah. Perlu ada modal yang banyak dan bukan semua orang sanggup nak berbelanja besar-besaran untuk kediaman. Jadi, bagi membantu menampung kos ubah suai dan menghias rumah, anda boleh cupa kitar semula perabot atau barangan lama menjadi sesuatu yang baru. Kaedah upcycle ini sebenarnya telah banyak diterapkan dikarangan penggemar deko yang lebih sukakan sesuatu yang unik dan dapat mencerminkan keperibadian mereka sendiri. One of a kind!

Kali ini IMPIANA nak kongsikan step-by-step membina bangku panjang sesuai untuk indoor dan outdoor menggunakan kerusi makan yang sudah tidak mahu digunakan lagi. Melalui perkongsian Puan Mastura Mohd Yusoff di laman sosial beliau ini, anda hanya perlukan dua buah kerusi makan lama, span tebal, kain sebagai alas serta spray sebagai coating baru untuk kerusi.

Jom kita tengok langkah-langkahnya.

Selamat Mencuba!


Epson Pengalaman Menonton Lebih Hebat Dari TV

Kuala Lumpur, 28 Ogos 2019-Epson memperkenalkan 3LCD laser projector yang berupaya memberi pengalaman lebih hebat daripada menonton TV di rumah. Di reka khas buat anda peminat filem, Epson EF-100B dan EB-100W yang bersaiz kompak merupakan laser projector bersaiz kompak pertama dunia dengan kelebihan yang menarik serta mudah untuk dipasang

Dengan rekaan yang kompak dan gaya minimalis, projector mudah alih ini direka dengan gaya tersendiri dan sesai dengan apa juga gaya dekorasi kediaman. Pengalaman menonton dapat dinikmati dengan gaya yang sangat selesa sama ada di ruang tamu, bilik tidur atau di pancarkan terus pada siling kediaman kerana ia turut dilengkapi dengan keupayaan sudut oadang 360 darjah.

Hotel De Art yang cukup terkenal dengan keunikan rekabentuk biliknya yang mempunyai pelbagai tema sekali lagi mengorak langkah dengan merangkul anugerah emas bagi kategori Creative & Innovative Boutique Hotel. Anugerah tersebut disampaikan dalam satu acara gilang gemilang anjuran Malaysia Tourism Council Gold Award 2018 semalam. Majlis yang berlangsung di Palace Of The Golden Horses, Seri Kembangan telah dirasmikan oleh Timbalan Perdana Menteri Malaysia, Datuk Seri Wan Azizah.

Pengasas dan juga CEO Hotel De Art Sdn Bhd, Jenny Liow menerima anugerah yang disampaikan oleh Dato’ Dr.Ammar A.Ghafar, Pengarah Tourism Malaysia. Pernah merangkul anugerah Selangor Excellence Bussiness Award 2017, Jenny Liow berkata pencapaian kali ini memberi semangat baginya meluaskan lagi sektor perhotelan berkonsepkan butik di mata dunia.

Hotel De Art yang mula beroperasi awal tahun 2010 milih Seksyen 7, Shah alam sebagai lokasi pertamanya dan kini berdiri megah dan terus berkembang sehingga menpunyai lima cawangan secara keseluruhan di sekitar Lembah Klang. Perancangan dalam masa terdekat, Hotel De Art bakal menambah rangkaian hotelnya. Dengan menampilkan konsep yang berbeza melalui paparan dekorasi atau tema bilik yang tersendiri setiap satunya, Hotel De Art adalah antara pelapis awal yang mengetengahkan konsep butik yang sesuai bagi pelbagai lapisan masyarakat.

Bagi anda yang masih mencari pinggan mangkuk bercorak diperbuat daripada kaca, ini adalah khabar gembira untuk anda!

Baru-baru ini, IMPIANA telah berkesempatan menjengah sebuah kedai serbaneka yang menjual pelbagai barang kelengkapan rumah, Ninso Shop cawangan Kota Damansara, Selangor.

Sewaktu tinjauan di kedai berkenaan mendapati terdapat pelbagai pinggan mangkuk bercorak yang diperbuat daripada kaca dijual di sini.

Tidak dinafikan, memang rambang mata dibuatnya kerana ada pelbagai corak yang sangat menarik terhias di atas pinggan mangkuk yang dijual.

Tambahan pula, harga yang dijual adalah sangat murah iaitu RM2.40 untuk setiap satu pinggan atau mangkuk kaca.

Selain harganya yang sangat murah, pinggan mangkuk kaca yang dijual di sini dilihat berkualiti dan memiliki struktur permukaan yang sangat tebal serta licin.

Jadi anda tak perlu bimbang sekiranya pinggan mangkuk kaca bercorak ini mudah pecah dan tidak selamat untuk diguna pakai.

Bukan itu sahaja, selain pinggan mangkuk bercorak ini diguna pakai untuk kegunaan harian malah ia juga boleh dijadikan sebagai hiasan dekorasi di kediaman anda. Bak kata orang baru lah memukau mata tetamu yang datang!

Bagi anda yang masih mencari pinggan mangkuk bercorak yang diperbuat daripada kaca khususnya boleh lah singgah ke mana-mana cawangan kedai Ninso Shop di seluruh Malaysia.

Jadi tunggu apa lagi? Dapat segera pinggan mangkuk bercorak yang diperbuat daripada kaca ini di mana-mana cawangan Ninso Shop sekarang. Jangan lepaskan peluang keemasan ini sebelum semuanya habis dijual!

Kebiasaanya, pembiakkan pokok pisang dilakukan melalui anak pokok yang tumbuh di sekitar bonggol pisang. Namun, teknik ini mengambil masa yang lama adn tidak secara optimum. Kebanyakkan pekebun industri pisang akan menggunakan bonggol induk selepas di tuai. Menariknya, ia boleh menghasilkan lebih daripada 10 anak pokok serentak dari satu bonggol pisang. Namun, ada teknik yang perlu dilakukan dan ianya mudah. Jom lihat video yang disediakan cara biak anak pisang dari bonggol pisang


LELAKI DAN PEREMPUAN MEMBAWANYA KE KAMAR….

Remaja kini semakin berani dalam mencuba apa sahaja. Identiti remaja juga kini menampakkan mereka lekas matang dalam usia muda. Bahkan pendedahan terhadap dekorasi atau imej ruang sebagaimana dipaparkan dalam rancangan televisyen sememangnya menyerlahkan satu daya pemikiran yang tajam dan kreatif. Disuntik pula dengan keberanian tuan punya kamar yang tidak gentar mencuba. Kelabu kini bukan bererti buruk atau lusuh. Tetapi satu identiti hebat dan menerangkan kelainan yang didambarkan oleh jiwa remaja yang sanggup dilihat berbeza. Tidak mahu dilihat sama dengan yang lain. Identiti kata mereka!

Kelabu dahulunya bukan warna yang dipandang orang. Apatah lagi dijadikan penyeri ruang. Malah kelabu menandakan satu rasa sedih dan menakutkan. Tidak siap , muram dan juga kematian.  Namun segalanya bagaikan berubah tanggapan terhadap kelabu bertukar menjadi lebih positif dan menarik hati.  Remaja kini lebih senang menggunakan rona ini. Tidak kira lelaki atau pun perempuan, ia tidak memihak kepada mana-mana jantina.

Kelabu boleh dikatakan sebagai warna neutral dingin. Bermakna ia boleh dilihat pada suasana dingin, air batu , awan mendung dan lain-lain perkara. Ia dikatakan neutral kerana tidak mewakili mana-mana warna lain. Cuma ia boleh disuai padankan dengan warna lain terutama jenis terang. Pun begitu kini kelabu dilihat warna yang mempunyai elemen aktif, sofistikated dan  lambing kepada imej moden. Anda boleh memilih dari kelabu gelap membawa ke kelabu samar yang selalu digunakan pada imej klasik sezaman.

Jadi ia tidak mewakili mana-mana jantina tetapi satu ragam karakter yang mudah di suai padan dan nampak cantik lagi elegan. Remaja berjiwa moden pasti gemar rona ini dipadankan dengan  elemen perabot sleek atau perabot ringkas namun menggunakan rekaan terkini. Selain rona putih, ramai yang telah mencuba untuk menyesuai padan dengan warna dingin lain seperti hijau merak , biru mahu pun kuning. Di samping itu, elemen besai tahan karat , putih asli dan berkilau juga sesuai disuai padan sebagai satu eksperimen . Simple-simple je di IMPIANA.

Bukan sekadar tempat belayar rasa sepi…kerusi goyang selalunya sinonim dengan warga emas, menghabiskan masa di anjung sambil menghirup udara petang. Adakah ia sekadar warga emas? Adakah ia sekadar untuk membuang masa? Atau adakah ia direka sekadar membuai kita untuk tidur? Tapikan apa yang menarik, kini macam-macam bentuk kerusi goyang boleh kita jumpai di kedai atau on line. Pilihan daripada rotan ke plastik, ke besi ke sofa sekali pun…

Kita acap kali melihat, kerusi goyang menjadi pilihan mereka yang kepanasan tidak boleh tidur dan sebagainya. Bagi anak-anak pula ia merupakan alternatif untuk bermain buaian. Asal tak tersepit kaki sudah. Namun jika dilihat budaya kerusi goyang ini berada di mana-mana. Jangan kata Asia, malah di negara maju seperti Eropah juga masih membudayakan kerusi seumpama ini sebagai alternatif. Ada yang menyatakan ia seumpama terapi diri. Melayan resah atau mendodoikan diri.

Kini apa yang dilihat, konsep Scandinavian masih kekal menghasilkan kerusi goyag ini untuk dewasa dan kanak-kanak. Malah apa yang lebih menarik, ia tidak meminggirkan kerusi goyang pada satu sudut. Misalnya hanya di bahagian anjung kediaman, di sudut terbiar, di pinggir kamar atau dek taman. Sebaliknya ia menyesuai pada kerusi ini di ruang tamu sebagai pemanis pandang dan keunikan kepelbagaian bentuk kerusi dalam sebuah ruang. Jadi apa maknanya?

Maknanya dalam sebuah kelompok jika berkumpul di ruang tamu atau keluarga, biar apa pun aktivitinya, mereka tidak meminggirkan kelompok pengguna sinonim kerusi goyang tersebut. Siapa? Sudah pasti warga emas! Kerusi yang selalu menjadi pilihan mereka, jika selalu kita pinggirkan kini kita satukan dengan yang lain. Mereka punya tempat isitmewa dalam kediaman kita. Bukan sekadar duduk bersahaja, tetapi pandangan, keputusan dan perbincangan bersama mereka sangat kita hargai. Tata hias sebenarnya bukan sekadar jamuan pandang, tetapi mampu mendidik kita malah generasi akan datang. Simple-simple sahaja di IMPIANA.

Baru-baru ini, selebriti dan usahawan terkenal, Wawa Zainal telah menghadiahkan sebuah rumah teres setingkat di tanah Semenanjung Malaysia khas buat ibu tercintanya yang sebelum ini menetap di negeri Sabah.

Wawa atau nama sebenarnya, Nur Hawa Zainal Abidin telah berkongsi khabar gembira itu dengan memuat naik satu rakaman video menerusi akaun laman media sosial TikTok milikya, pada Rabu.

Menerusi rakaman video tersebut, Wawa yang juga isteri kepada pelakon terkenal Aeril Zafrel turut berkongsi tranformasi ubah suai sebelum dan selepas kediaman tersebut.

Apabila melihat hasilnya ternyata daripada sebuah rumah lama yang dahulunya kelihatan seperti rumah biasa, namun kini selepas pengubahsuaian dilakukan kediaman tersebut tampak sangat menakjubkan. Mari kita lihat bersama hasilnya.

SEBELUM

SELEPAS

Melihat dari segi dekorasi ruangan dalaman rumah ini, kelihatan telah menampilkan konsep  moden Inggeris sebagai pilihan dengan bertemakan rona kelabu dan coklat terang.

Foto: TikTok Wawa Zainal

MARI KITA BASUH KAIN! adakala pening kepala juga mana nak diletak mesin basuh. Dapur yang ada kecil, ruang balkoni pula sesak. Jadi bagaimana boleh kita manfaatkan ruang yang ada untuk penyediaan ruang mencuci baju?

Kita mungkin agak keliru mana nak letak mesin masih di rumah. Di dapur atau di pinggir bilik mandi mahupun di luar sahaja area dapur basah? Sebenarnya mesin basuh perlu ditempatkan di kawasan khas untuk membasih. Namun kediaman kita tidak punya ruang luas untuk membasuh, ia dlihat lebih sesuai ditempatkan pada area dapur basah atau di kondomonium sekarang, ia ditempatkan di luar,khas untuk dapur basah.

Jika anda sudah mempunyai ruang untuk mencuci baju, jangan lupa sertakan sama beberapa kelengkapan seperti rak untuk menempatkan segala sabun dan cecair pencuci. Begitu juga bekas cucian atau bekas kain kotor dan bersih. Termasuk ampaian kecil atau papan penggosok jika anda menggosok di ruang membasuh ini juga.

Benar setiap kali membasuuh kawasan ini agak sibuk dan mungkin sahaja lembab tetapi kelebihan menempat segala keperluan di kawasan separa terbuka ini memberi kita kitaran udara yang bagus dan segar. Anda boleh menjemur atau memilih mesin basuh muatan depan. Hias dengan kreatif dan anda yang mempunyai sudut membasuh yang luas mungkin juga boleh membina kabinet bina dalam untuk memastikan ia kemas dan tertutup.